cyanic-selkie/wikianc huggingface dataset:
ഒരു യോഗിയുടെ ആത്മകഥ
ജോർജ്ജ് ഹാരിസൺ, രവിശങ്കർ, സ്റ്റീവ് ജോബ്സ് എന്നിവരുൾപ്പെടെ നിരവധി ആളുകൾക്ക് ആത്മകഥ പ്രചോദനമായി. സ്റ്റീവ് ജോബ്‌സ്: എ ബയോഗ്രഫി എന്ന പുസ്തകത്തിൽ, കൗമാരപ്രായത്തിൽ തന്നെ ജോബ്സ് ആത്മകഥ വായിച്ചതായി രചയിതാവ് എഴുതുന്നു.
പുറംകണ്ണികൾ
https://translate.google.com/translate?hl=ml&sl=en&u=https://www.ananda.org/free-inspiration/books/autobiography-of-a-yogi/&prev=search
വർഗ്ഗം:ആത്മകഥകൾ
തമിഴീഴ വിടുതലൈപ്പുലികൾ
തമിഴ് ഈഴ വിടുതലൈപ്പുലികൾ (தமிழீழ விடுதலைப் புலிகள், ISO 15919: tamiḻ iiḻa viṭutalaip pulikaḷ; ) അല്ലെങ്കിൽ  ലിബറേഷൻ ടൈഗേഴ്‌സ് ഓഫ് തമിഴ് ഈഴം എന്നതു് വടക്കൻ ശ്രീലങ്കയിലെ രാഷ്ട്രീയ കക്ഷിയാണു്. എൽ.ടി.ടി.ഇ. എന്നു് കൂടുതലായറിയപ്പെടുന്ന സൈനിക സംഘടനയുടെ സ്വഭാവമുള്ള ഈ തീവ്രവാദി രാഷ്ട്രീയ കക്ഷി ശ്രീലങ്കയിൽ വടക്കുകിഴക്കൻ പ്രദേശത്തായി പ്രത്യേക തമിഴ് രാജ്യം സ്ഥാപിക്കുക എന്ന ഉദ്ദേശത്തോടെ വേലുപ്പിള്ള പ്രഭാകരൻ 1976-ൽ സ്ഥാപിച്ചതാണു്. തമിഴ് ന്യൂ ടൈഗേഴ്സ് എന്ന പേരിലായിരുന്നു ഈ സംഘടനയുടെ തുടക്കം ഒളിപ്പോരും സായുധ പോരാട്ടവും അട്ടിമറി പ്രവർത്തനങ്ങളുമായി വളർന്നു വലുതായ  എൽ.ടി.ടി.ഇ പിന്നീട് തമിഴ് സായുധ സംഘടനകളുമായി ഏറ്റുമുട്ടി മേൽകോയ്മ ഉറപ്പിച്ചു.രക്തരൂക്ഷിതമായ ഏറ്റുമുട്ടലും, ആക്രമണങ്ങളും, കൊലപാതകങ്ങളും വഴി മറ്റു സംഘടനകളെ ഇവർ തുടച്ചു നീക്കുകയായിരുന്നു.എൽ.ടി.ടി.ഇ യുടെ വളർച്ചക്ക് നിർണ്ണായകമായ പങ്ക് വഹിച്ചത് ഇന്ത്യയായിരുന്നു. പ്രധാനമന്ത്രി ഇന്ദിരാഗാന്ധിയായിരുന്ന കാലത്ത് ഇന്ദിരാഗാന്ധിയുടെ നിർദ്ദേശപ്രകാരം ഇൻഡ്യൻ പട്ടാളം തമിഴ്നാട്ടിൽ വച്ച് പരിശീലനവും പണവും ആയുധങ്ങളും നൽകി. പിൻ കാലത്ത് ഇത് തിരിച്ചടിയായി. ഇന്ദിരാഗാന്ധിയുടെ മകൻ രാജീവ് ഗാന്ധിയെ തമിഴ്നാട്ടിൽ വച്ചു തന്നെ ഇവർ വധിച്ചു.വനിതാ റെജിമെന്റുകൾ ഉൾപ്പെടെ ഒട്ടേറെ സൈനിക വിഭാഗങ്ങളും ആത്മഹത്യാ സംഘങ്ങളും ഇവർക്കുണ്ടായിരുന്നു. തമിഴ് ജനതയുടെ പിന്തുണയും ഇവർക്കുണ്ടായിരുന്നു.പലപ്പോഴും ശരിയായ അർത്ഥത്തിലുള്ള യുദ്ധവും മറ്റു സന്ദർഭത്തിൽ തീവ്രവാദ പ്രവർത്തനങ്ങളും ഒളിപ്പോരുമാണ് ഇവർ നടത്തിക്കൊണ്ടിരുന്നത് തമിഴ് പ്രദേശങ്ങൾക്ക് സ്വാതന്ത്രവും തമിഴർക്ക് തുല്യനീതിയും ആവശ്യപ്പെടുന്ന എൽ.ടി.ടി ഇ ക്ക് ഇത് വിമോചന സമരമായിരുന്നു. സർക്കാർ എൽ.ടി.ടി.ഇ ഉൾപ്പെടെയുള്ളെ എല്ലാ സായുധ തമിഴ് സംഘടനകളും നടത്തുന്നത് ഭീകരപ്രവർത്തനമായി കണക്കു കൂട്ടി.1983-ന് ശേഷം 65000 ആളുകൾ പോരാട്ടത്തിലും തീവ്രവാദ പ്രവർത്തനത്തിലും മരിച്ചെന്ന് കണക്കാക്കപ്പെടുന്നു. ശ്രീലങ്ക സ്വാതന്ത്രമായ കാലം മുതൽ സിഹള ഭൂരിപക്ഷമുള്ള സർക്കാരുകൾ തമിഴ് വിരുദ്ധ നിലപാടുകളായിരുന്നു സ്വീകരിച്ച് വന്നിരുന്നത്. എല്ലാ രംഗത്തും സിംഹളരെയും സിംഹള ഭാഷയും അവരോധിക്കാനുള്ള ശ്രമം തമിഴർക്കും തമിഴ് ഭാഷക്കും അവസരങ്ങൾ ഇല്ലാതാക്കി. [6]
പതനം
ശ്രീലങ്കൻ സേന തങ്ങളെ സൈനികമായി പരാജയപ്പെടുത്തിയെന്നു് എൽ.ടി.ടി.ഇ 2009 മെയ് 17-ആം തീയതി സമ്മതിച്ചു. 2009 മെയ് 16-ആം തീയതിയോ 17-ആം തീയതിയോ പ്രഭാകരൻ ആത്മഹത്യ ചെയ്യുകയോ വധിയ്ക്കപ്പെടുകയോ ചെയ്തുവെന്നു് കരുതപ്പെടുന്നു. പ്രഭാകരൻ മൃതിയടഞ്ഞെന്നു് മെയ് 18-ആം തീയതി ശ്രീലങ്കൻ സേന പ്രഖ്യാപിച്ചു. വേലുപ്പിള്ള പ്രഭാകരന്റെ മൃതശരീരം മുൻ സഹപ്രവർത്തകൻ മുരളീധരൻ (കരുണ അമ്മൻ) തിരിച്ചറിഞ്ഞുവെന്നു് വ്യക്തമാക്കി. 19-ആം തീയതി മൃതശരീരചിത്രങ്ങൾ ശ്രീലങ്കൻ സേന പ്രസിദ്ധീകരിച്ചു. പ്രഭാകരന്റെ രക്തസാക്ഷിത്വം മെയ് 18-ആം തീയതി എൽ.ടി.ടി.ഇയുടെ രാജ്യാന്തര നയതന്ത്ര തലവൻ ശെൽവരശ പത്മനാഥൻ ബി.ബി.സി.യോട് സമ്മതിച്ചു.
വംശശുദ്ധീകരണം
സിംഹളവംശജരെയും മുസ്‌ലിംകളെയും തങ്ങളുടെ നിയന്ത്രണത്തിലുള്ള മേഖലകളിൽ നിന്ന് ബലമായി എ.ടി.ടി.ഇ. പുറത്താക്കിയിരുന്നു. സ്വയമേവ ഒഴിഞ്ഞുപോകാൻ തയ്യാറാകാത്തവർക്കെതിരേ ആക്രമണങ്ങളും നടത്തിയിരുന്നു. ശ്രീലങ്കയുടെ വടക്കൻ മേഖലകളിൽ 1990-ലും കിഴക്കൻ മേഖലകളിൽ 1992-ലും ഇത്തരം വംശശുദ്ധീകരണം നടത്തപ്പെട്ടിരുന്നു. മുസ്‌ലിംകൾ തമിഴ് ഈഴപ്രസ്ഥാനത്തെ പിന്തുണച്ചിരുന്നില്ല എന്നതായിരുന്നു ഈ നീക്കത്തിനു പിന്നിൽ.
ചാവേറാക്രമണങ്ങൾ
ഇസ്ലാമിക് ജിഹാദും അൽ-ക്വൈദയും നടത്തിയതിനേക്കാൾ കൂടുതൽ ചാവേറാക്രമണങ്ങൾ എൽ.ടി.ടി.ഇ. നടത്തിയിട്ടുണ്ട്
അവലംബം
വർഗ്ഗം:തീവ്രവാദസംഘടനകൾ വർഗ്ഗം:തമിഴീഴ വിടുതലൈപ്പുലികൾ [6]< (ലോകരാഷ്ട്രങ്ങൾ, ശ്രീലങ്ക >
ഉത്തരായനം (ചലച്ചിത്രം)
1974-ൽ പുറത്തിറങ്ങിയ ഒരു മലയാളചിത്രമാണ് ഉത്തരായനം. മികച്ച ചലച്ചിത്രം, മികച്ച ഛായാഗ്രാഹകൻ, മികച്ച തിരക്കഥ എന്നിവക്കുള്ള ആ വർഷത്തെ കേരളസംസ്ഥാനം ചലച്ചിത്രപുരസ്കാരങ്ങൾ ലഭിച്ച ഈ ചിത്രം, അരവിന്ദന്റെ ആദ്യചലച്ചിത്രമാണ്.
പട്ടത്തുവിള കരുണാകരനും തിക്കോടിയനും അരവിന്ദനും അടങ്ങുന്ന കോഴിക്കോട്ടെ സുഹൃത്ത് സംഘത്തിന്റെ നേതൃത്വത്തിലാണ് ഈ ചലച്ചിത്രം രൂപം കൊണ്ടത്. തിക്കോടിയനാണ് ഉത്തരായനത്തിന്റെ തിരക്കഥ തയ്യാറാകിയത്.
സ്വാതന്ത്ര്യസമര സേനാനികളായ കുമാരൻ മാസ്റ്ററും സേതുവും ക്വിറ്റ് ഇന്ത്യാ സമരത്തിൽ പങ്കെടുത്തിട്ടുണ്ട്.അവരുടെ സമര സഖാവിന്റെ മകനാണ് രവി.തൊഴിലന്വേഷകനായ രവിയുടെ ജീവിതത്തിലെ സംഭവ ഗതികളാണ് കേന്ദ്ര പ്രമേയം.അഴിമതിയും വഞ്ചനയും സ്വജനപക്ഷ പാതവും നിറഞ്ഞ നഗരം ഉപേക്ഷിച്ച് രവി സത്യാന്വേഷകനാകുന്നു.ജനറൽ പിക്‌ചേഴ്സിന്റെ ബാനറിൽ കെ. രവീന്ദ്രനാഥൻ നായരാണ്‌ ഈ ചിത്രം വിതരണം ചെയ്തത്
അവലംബം
വർഗ്ഗം:1974-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:അരവിന്ദൻ സംവിധാനം ചെയ്ത ചലച്ചിത്രങ്ങൾ വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ വർഗ്ഗം:മങ്കട രവിവർമ്മ ഛായാഗ്രഹണം ചെയ്ത ചലച്ചിത്രങ്ങൾ
ചേരാനല്ലൂർ കുഞ്ചുക്കർത്താവ്
മധ്യകേരളത്തിൽ ജീവിച്ചിരുന്ന ഒരു പ്രമുഖ മാന്ത്രികനായിരുന്നു ചേരാനല്ലൂർ കുഞ്ചുക്കർത്താവ്. ഇദ്ദേഹം കൊച്ചി രാജാവിന്റെ സൈനികത്തലവനും ദേശവാഴിയുമായിരുന്നു. എറണാകുളം കണയന്നൂർ, ചേരാനല്ലൂരാണ് ഇദ്ദേഹം വസിച്ചത്. ഇടപ്പിള്ളി തീവണ്ടി സ്റ്റേ‌ഷനിൽനിന്നു രണ്ടു നാഴിക വടക്കുമാറിയാണ് ഈ ഭവനം. ഇവരെ സാധാരണയായി പറഞ്ഞു വരുന്നത് 'ചേരാനല്ലൂർ കർത്താവ്' എന്നാണെങ്കിലും ഇവരുടെ കുടുംബത്തേക്കുള്ള സ്ഥാനപ്പേര് "കുന്നത്തു രാമക്കുമാരക്കൈമ്മൾ" എന്നാണ്. ഇദ്ദേഹത്തിന്റെ ജനനമരണങ്ങൾ ഏതേതാണ്ടുകളിലായിരുന്നു എന്ന് വ്യക്തതയില്ല. ഇദ്ദേഹം ഐതിഹ്യമാലയുടെ രചനയ്ക്ക് ഉദ്ദേശം ഇരുനൂറുവർഷം മുൻപായിരുന്നു ജീവിച്ചിരുന്നതെന്ന് കൊട്ടാരത്തിൽ ശങ്കുണ്ണി പ്രസ്താവിക്കുന്നുണ്ട്. പരമാര ഭഗവതിക്ഷേത്രം ഇദ്ദേഹത്തിന്റെയും ബന്ധുക്കളുടെയും കുടുംബക്ഷേത്രമായിരുന്നുവത്രേ.
ഐതിഹ്യമാലയിലെ വിവരണം
കുഞ്ചുക്കർത്താവു ചെറുപ്പത്തിൽതന്നെ സ്വദേശം വിട്ടുപോയി. ഏതാനുംകാലം പരദേശങ്ങളിൽ സഞ്ചരിക്കുകയും താമസിക്കുകയും ചെയ്തിരുന്നു. ആ ദിക്കുക്കളിൽനിന്ന് അദ്ദേഹം മന്ത്രവാദം, വൈദ്യം, പാട്ട്, വീണവായന, ഇന്ദ്രജാലം മുതലായ പല വിദ്യകളിൽ അനിതരസാധാരണമായ പാണ്ഡിത്യം സമ്പാദിച്ചുകൊണ്ടാണ് സ്വദേശത്തു തിരിച്ചെത്തിയത്. സ്വദേശത്തു വന്നതിന്റെ ശേ‌ഷവും അദ്ദേഹം ഉപയോഗിച്ചിരുന്ന വേ‌ഷഭൂ‌ഷാദികളെല്ലാം പരദേശീയംതന്നെയായിരുന്നു. കുഞ്ചുക്കർത്താവിനു പല വിദ്യകൾ അറിയാമായിരുന്നുവെങ്കിലും അദ്ദേഹം അധികമായി പ്രയോഗിച്ചിരുന്നത് ഇന്ദ്രജാലമാണ്. അതിനാൽ ആ വി‌ഷയത്തിലാണ് അദ്ദേഹം പ്രശസ്തനായത്.
പുറത്തേക്കുള്ള കണ്ണികൾ
വർഗ്ഗം:കേരളത്തിൽ നിന്നുള്ള ജാലവിദ്യക്കാർ വർഗ്ഗം:ഐതിഹ്യകഥാപാത്രങ്ങൾ
വശിഷ്ഠി നദി
മഹാരാഷ്ട്രയിലെ കൊങ്കൺ പ്രദേശത്ത് കൂടി ഒഴുകുന്ന ഒരു നദിയാണ് വശിഷ്ഠി നദി.
ഭൂമിശാസ്ത്രം
സഹ്യാദ്രി മലനിരകളിൽ നിന്നുമാണ് ഇത് ഉദ്ഭവിക്കുന്നത്. ചിപ്ലുൺ നഗരം ഈ നദിയുടെ കരയിൽ സ്ഥിതി ചെയ്യുന്നു. ബഹിർവലി എന്ന സ്ഥലത്തുവച്ച് ഇതിന്റെ ഒരു കൈവഴി ജാഗ്ബുദി നദി എന്ന പേരിൽ ഖേഡ് പട്ടണത്തിന്റെ ദിശയിലേക്ക് ഒഴുകുന്നു. വശിഷ്ഠി വീണ്ടും പടിഞ്ഞാറ് ദിശയിലേക്കൊഴുകി ദാപോലി പട്ടണത്തിന് സമീപം ദാഭോൽ എന്ന സ്ഥലത്തു വച്ച് അറബിക്കടലിൽ പതിക്കുന്നു.
ജീവജാലം
വിവിധയിനം ദേശാടനപ്പക്ഷികളും ജലപക്ഷികളും ഇവിടെ കാണപ്പെടുന്നു. ബഹിർവലി ഭാഗത്ത് വശിഷ്ഠിയിലും ജാഗ്ബുദിയിലും നിരവധി മഗർ മുതലകൾ കാണപ്പെടുന്നു. ശാസ്ത്രീയമായ കണക്കുകൾ ലഭ്യമല്ലെങ്കിലും 300-ഓളം മുതലകൾ ഈ ഭാഗത്തുണ്ടെന്ന് കരുതപ്പെടുന്നു.
അവലംബം
വർഗ്ഗം:മഹാരാഷ്ട്രയിലെ നദികൾ
കേരളത്തിലെ നാടൻ കലകൾ
എ.കെ. നമ്പ്യാർ രചിച്ച ഗ്രന്ഥമാണ് കേരളത്തിലെ നാടൻ കലകൾ . 1992-ൽ വൈജ്ഞാനിക സാഹിത്യത്തിനു നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
അവലംബം
വർഗ്ഗം:മലയാളഗ്രന്ഥങ്ങൾ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ദലൈലാമ
ലോകത്തിലെല്ലായിടത്തുമുള്ള ടിബറ്റൻ ബുദ്ധവംശജർക്ക് ആത്മീയമായും, ചിലപ്പോൾ ലൗകികമായും നേതൃത്വം നൽകുന്ന വ്യക്തിയെയാണ്‌ ദലൈലാമ എന്നു വിളിക്കുന്നത്. ഈ വ്യക്തിയെ നടത്തിയ പ്രവർത്തനങ്ങളുടെ ഫലമായി മരണചക്രത്തിൽ നിന്നും ഒഴിവാക്കപ്പെട്ട് പുനർജനിക്കുന്നു എന്ന് വിശ്വസിക്കുന്ന തുൾക്ക് എന്നറിയപ്പെടുന്ന ബുദ്ധ സന്ന്യാസിമാരുടെ പരമ്പരയിലെ ഇപ്പോഴത്തെ പുനർജന്മമായിട്ടാണ് വിശ്വസിക്കപ്പെടുന്നത്.
അവലംബം
വർഗ്ഗം:ആത്മീയത  വർഗ്ഗം:ജൂലൈ 6-ന് ജനിച്ചവർ വർഗ്ഗം:1935-ൽ ജനിച്ചവർ വർഗ്ഗം:ദേവത്വം കല്പിക്കപ്പെട്ടവർ
അമാൽഗം
രസം (mercury) പ്രധാനഘടകമായുള്ള മിശ്രലോഹത്തെയാണ് അമാൽഗം എന്നുപരയുന്നത്. സിൽവർ അമാൽഗം, ഗോൾഡ് അമാൽഗം, സോഡിയം അമാൽഗം എന്നിവ ഉദാഹരണങ്ങൾ. വെള്ളിയുടെയും സ്വർണത്തിന്റെയും അമാൽഗങ്ങൾ ചെറിയ തോതിൽ പ്രകൃതിയിൽ സ്ഥിതിചെയ്യുന്നുണ്ട്. ബവേറിയയിലെ ചില രസഖനികളിൽ 36 ശതമാനം വെള്ളിയും 46 ശതമാനം രസവും അടങ്ങുന്ന ക്രിസ്റ്റലാകൃതിയുള്ള സിൽവർ അമാൽഗം കണ്ടെടുത്തിട്ടുണ്ട്. ബ്രിട്ടിഷ് കൊളംബിയയിലെ പ്ലാറ്റിനം മേഖലകളിൽ ഗോൾഡ് അമാൽഗം കണ്ടുകിട്ടിയിട്ടുണ്ട്. അമാൽഗങ്ങളെ കൃത്രിമമായി നിർമ്മിക്കാൻ നാലു പ്രധാന മാർഗങ്ങൾ സ്വീകരിക്കാവുന്നതാണ്.
അമാൽഗങ്ങൾ ഉണ്ടാകുമ്പോൾ സാമാന്യേന താപീയവ്യതിയാനങ്ങൾ ഗണ്യമായ തോതിലുണ്ടാവുകയില്ല. എങ്കിലും സോഡിയം, പൊട്ടാസ്യം എന്നിവയുടെ അമാൽഗങ്ങൾ ഉണ്ടാകുമ്പോൾ താപം ഉൻമുക്തമാകുന്നു; ബിസ്മത്ത്, ലെഡ് എന്നിങ്ങനെ ചില ലോഹങ്ങളുടെ കാര്യത്തിൽ താപം അവശോഷിത (absorbed)മാകുന്നു. താപം വർധിപ്പിച്ചും മർദനത്തിനു വിധേയമാക്കിയും അമാൽഗങ്ങളിൽനിന്നും മെർക്കുറി നീക്കം ചെയ്യാം.
രസത്തിന് സ്വർണത്തോടും വെള്ളിയോടും ബന്ധുത (affinity) കൂടുതലാണ്. ആകയാൽ അവയുടെ അമാൽഗങ്ങൾ എളുപ്പത്തിൽ ഉണ്ടാകുന്നു. ഈ സവിശേഷതയുപയോഗിച്ച് ചരൽ, ശിലാശകലങ്ങൾ എന്നിവയിൽനിന്ന് സ്വർണം എളുപ്പത്തിൽ വീണ്ടെടുക്കാവുന്നതാണ്. സ്വർണനിഷ്കർഷണ വിദ്യകളിൽ അമാൽഗന പ്രക്രിയയും ഉൾപ്പെടുന്നു. സ്വർണത്തിന്റെ അമാൽഗം സ്വർണം പൂശലിനും വെള്ളിയുടെ അമാൽഗം വെള്ളി പൂശലിനും ഉപയോഗിക്കാം. കണ്ണാടിയിൽ രസം പൂശുന്നതിന് വെള്ളി അമാൽഗം പ്രാചീനകാലത്ത് ഉപയോഗിച്ചിരുന്നു. കേടുവന്ന പല്ലുകളുടെ പോട് അടയ്ക്കുന്നതിന് സിൽവർ, ടിൻ എന്നിവയുടെ അമാൽഗങ്ങൾ ഉപയോഗിക്കാറുണ്ട്.
മാംഗനീസ്, ചെമ്പ്, സിങ്ക് എന്നിവയൊഴിച്ചുള്ള ആദ്യവരി സംക്രമണമൂലകങ്ങളുടെ രസത്തിലെ ലേയത്വം വളരെ കുറവാണ്. ടാന്റലം, പ്ലാറ്റിനം എന്നീ ലോഹങ്ങളുടെ ലേയത്വവും താരതമ്യേന കുറവാണ്. രസത്തിലെ ലേയത്വം വളരെ കുറവും, താപനിലക്കനുസരിച്ച് ലേയത്വത്തിനു വ്യതിയാനം വരാതെയുമുള്ള മൂലകമാണ് ഇരുമ്പ്. അതുകൊണ്ടുതന്നെ പഴയകാലം മുതൽക്കേ ഇരുമ്പുകുപ്പികളിലാണ് രസത്തിന്റെ ക്രയവിക്രയം നടത്താറ്.
അവലംബം
വർഗ്ഗം:ലോഹസങ്കരങ്ങൾ വർഗ്ഗം:രസം (മൂലകം)
തളിക്കുളം
തളിക്കുളത്തിന്റെ അതിരുകൾ കിഴക്ക് കാനോലി കനാൽ പടിഞ്ഞാറ് അറബിക്കടൽ വടക്ക് വാടാനപ്പള്ളി തെക്ക് നാട്ടിക എന്നിവയാണ്. ചാവക്കാട് താലൂക്കിന്റെയും നാട്ടിക നിയോജക മണ്ഡലത്തിന്റെയും ഭാഗമാണ് തളിക്കുളം.
തളിക്കുളം സെന്റർ
തളിക്കുളത്തിന്റെ കേന്ദ്രബിന്ദുവാണ് തളിക്കുളം സെന്റർ. ദേശീയപാത 17 ന്റെ ഇരുവശങ്ങളിലുമായാണ് തളിക്കുളം സെന്റർ. ഇവിടെയാണ് തളിക്കുളത്തെ പഞ്ചായത്ത് ഓഫീസും തപാൽ ഓഫീസും പ്രമുഖ വ്യാപാരസ്ഥാപനങളും സ്ഥിതി ചെയ്യുന്നത്. തളിക്കുളം സെന്ററിൽ നിന്ന് ദേശീയപാത‍ വഴി കിഴക്കോട്ട് മുറ്റിച്ചൂർ കടവിലെക്കും പടിഞ്ഞാറ് സ്നേഹതീരം കടപ്പുറത്തേക്കും റോഡുകൾ പോകുന്നു. തളിക്കുളം സെന്ററിൽ നിന്നും ഏകദേശം 2 കിലോമീറ്റർ ദൂരത്താണ് അറബിക്കടൽ. തളിക്കുളം സെന്ററിൽ കാർത്തിക സിനിമാ തിയറ്റർ പ്രവർത്തിക്കുന്നു.
കച്ചേരിപ്പടി
പത്താം കല്ലിനും തളിക്കുളം സെന്ററിനും മധ്യേയാണ് കച്ചേരിപ്പടി. തളിക്കുളം വില്ലേജ് ഓഫീസ് ഇവിടെയാണ്. വാട്ടർ അതോറിറ്റിയുടെ കുടിവെള്ള ടാങ്കും ഇവിടെ സ്ഥിതി ചെയ്യുന്നു.
കെ. എസ്. കെ. തളിക്കുളം
പ്രശസ്ത കവി. അമ്മുവിന്റെ ആട്ടിൻ കുട്ടി എന്ന കൃതിയിലൂടെ മലയാള കവിതാരംഗത്ത് സ്ഥാനം പിടിച്ചു. . ഇദ്ദേഹത്തിന്റെ പേരിൽ ''കെ. എസ്. കെ. തളിക്കുളം അവാർഡ്'' പുരോഗമന കലാസാഹിത്യ സംഘം എല്ലാ വർഷവും നല്കി വരുന്നു..
ഡോ. പി. മുഹമ്മദ് അലി
ഒമാനിലെ ഏറ്റവും വലിയ ബിസിനസ്സ് ഗ്രൂപ്പുകളിൽ ഒന്നായ ഗൾഫാർ ബിസിനസ്സ് ഗ്രൂപ്പിന്റെ സ്ഥാപകാംഗവും മാനേജിങ് ഡയറൿടറും ആണ് ഗൾഫാർ മുഹമ്മദാലി എന്ന് അറിയപ്പെടുന്ന ഡോ. പി. മുഹമ്മദ് അലി. . ഇൻഡ്യയിലെ ലെ മെറിഡിയൻ ഹോട്ടൽ ശൃംഖലയുടെ മേൽനോട്ടം വഹിക്കുന്നതും ഇദ്ദേഹമാണ്. ഇൻഡ്യാ ഗവണ്മെന്റ് ഏർപ്പെടുത്തിയിട്ടുള്ള പ്രവാസി ഭാരതീയ സമ്മാൻ അവാർഡ് ഇദ്ദേഹത്തിന് 2003 ൽ ലഭിച്ചു. .
മറ്റു പ്രധാന വ്യക്തിത്വങ്ങൾ.
അക്കു അക്ബർ.സിനിമ സംവിധായകൻ. ഗിന്നസ് മുരളി നാരായണൻ. ഇ പി സുഷമ.എഴുത്തുകാരി
വിദ്യാഭ്യാസ രംഗം
തളിക്കുളത്തെ പ്രധാന വിദ്യാഭ്യാസ സ്ഥാപനങ്ങൾ താഴെ പറയുന്നവയാണ്.
അവലംബം
vallath sreebagavathy temple
പുറം കണ്ണികൾ
വിഭാഗം: തൃശ്ശൂർ ജില്ലയിലെ ഗ്രാമങ്ങൾ
ഗൂഗിൾ പ്ലേ
അപ്ലിക്കേഷനുകൾ സൗജന്യമായി അല്ലെങ്കിൽ ചിലവിൽ ഗൂഗിൾ പ്ലേ വഴി ലഭ്യമാണ്. പ്ലേ സ്റ്റോർ മൊബൈൽ അപ്ലിക്കേഷൻ വഴിയോ അല്ലെങ്കിൽ ഗൂഗിൾ പ്ലേ വെബ്‌സൈറ്റിൽ നിന്ന് ഒരു ഉപകരണത്തിലേക്ക് അപ്ലിക്കേഷൻ വിന്യസിച്ചോ അവ ആൻഡ്രോയിഡ് ഉപകരണത്തിൽ നേരിട്ട് ഡൗൺലോഡുചെയ്യാനാകും. മോഷൻ സെൻസർ (ചലനത്തെ ആശ്രയിച്ചുള്ള ഗെയിമുകൾക്കായി) അല്ലെങ്കിൽ മുൻവശത്തെ ക്യാമറ (ഓൺലൈൻ വീഡിയോ കോളിംഗിന്) പോലുള്ള നിർദ്ദിഷ്ട ഹാർഡ്‌വെയർ ഘടകങ്ങളുള്ള ഉപകരണങ്ങളുടെ ഉപയോക്താക്കളെ ഒരു ഉപകരണത്തിന്റെ ഹാർഡ്‌വെയർ കഴിവുകൾ ഉപയോഗപ്പെടുത്തുന്ന അപ്ലിക്കേഷനുകൾ ടാർഗെറ്റുചെയ്യാനാകും. ഗൂഗിൾ പ്ലേ സ്റ്റോറിൽ 2016 ൽ 82 ബില്ല്യൺ ആപ്ലിക്കേഷൻ ഡൗൺലോഡുകൾ ഉണ്ടായിരുന്നു, കൂടാതെ 2017 ൽ പ്രസിദ്ധീകരിച്ച 3.5 ദശലക്ഷത്തിലധികം ആപ്ലിക്കേഷനുകളിൽ എത്തി.
ചരിത്രം
2008 ഓഗസ്റ്റ് 28-നാണ് ആൻഡ്രോയിഡ് മാർക്കറ്റ് എന്ന അപ്ലിക്കേഷനെക്കുറിച്ച് ഗൂഗിൾ പ്രഖ്യാപിക്കുന്നത്. 2008 ഒക്ടോബർ 22-നു് ഇത് ലഭ്യമായിത്തുടങ്ങി. പണം കൊടുത്ത് ഉപയോഗിക്കാവുന്ന അപ്ലിക്കേഷനുകൾക്ക് 2009 ഫെബ്രുവരി 13 മുതൽ യു.എസ്., യു.കെ. എന്നിവിടങ്ങളിലെ ഡവലപ്പർമാർക്ക് അവസരം നൽകിത്തുടങ്ങി. 2010 സെപ്റ്റംബർ 30 മുതൽ 29 മറ്റു രാഷ്ട്രങ്ങളിലെ ഡവലപ്പർമാർക്കും ഇതിനു അവസരം ലഭിച്ചു തുടങ്ങി.
പുറമെ നിന്നുള്ള കണ്ണികൾ
വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം) വർഗ്ഗം:ഗൂഗിൾ സേവനങ്ങൾ വർഗ്ഗം:സോഫ്റ്റ്‌വെയർ പാക്കേജ് മാനേജ്മെന്റ് വർഗ്ഗം:മൊബൈൽ സോഫ്റ്റ്‌വെയർ വിതരണ പ്ലാറ്റ്ഫോമുകൾ
ദർശനത്തിന്റെ പൂക്കൾ
പൗലോസ് മാർ ഗ്രിഗോറിയസ് രചിച്ച ഗ്രന്ഥമാണ് ദർശനത്തിന്റെ പൂക്കൾ. 1993-ൽ വൈജ്ഞാനിക സാഹിത്യത്തിനു നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
അവലംബം
വർഗ്ഗം:മലയാളഗ്രന്ഥങ്ങൾ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ഇന്ത്യയുടെ പ്രധാനമന്ത്രിമാരുടെ പട്ടിക
ഇന്ത്യയുടെ പ്രധാനമന്ത്രിമാരായി ചുമതലയേറ്റവരുടെ സമ്പൂർണ്ണ പട്ടികയാണിത്.
പുറത്തേക്കുള്ള കണ്ണികൾ
*
ഉലക്ക
നിർമ്മാണം
thumb|150px|കൂവക്കിഴങ്ങ് ഉലക്ക കൊണ്ട് ഇടിച്ചെടുക്കുന്നു. ഈട്ടിമരത്തിന്റെ കാതൽ കൊണ്ടാണ് പൊതുവേ ഉലക്ക നിർമ്മിക്കുന്നത്. ഇതിന്  ആറടിയോളം നീളമുണ്ടാവും. ആശാരിയോ കൊല്ലനോ ആണ് ഇത് നിർമ്മിക്കുന്നത്. ആശാരിമാർ ഉണ്ടാക്കിയെടുത്ത ഉലക്കയിൽ ചിറ്റിടുന്നത് കൊല്ലന്മാരാണ്. ഉലക്കയുടെ രണ്ടറ്റത്തും ഇരുമ്പിന്റെ ചിറ്റുണ്ടാവും. ധാന്യം കുത്തുമ്പോൾ ഇടിക്കുന്ന ഭാഗത്തിനു ഭാരം വർദ്ധിപ്പിക്കാനും ഉലക്കയുടെ അറ്റം ചിതറിപ്പോകാതെയിരിക്കുന്നതിനുമാണ് ഈ ചിറ്റിടുന്നത്. ഉലക്കയുടെ ഒരു അറ്റം ധാന്യങ്ങൾ പൊടിക്കുന്നതു പോലെയുള്ള കാര്യങ്ങൾക്കും മറുവശം കുത്തുന്നതിനും ഉപയോഗിക്കാവുന്ന വിധമാണ് ചിറ്റിന്റെ ഘടന. ഒരുവശം മാത്രം ചിറ്റുള്ള ഉലക്കയും ഉണ്ട്. ഉപയോഗത്തെയടിസ്ഥാനമാക്കി ഉലക്കയുടെ ഘടനയിലും മാറ്റമുണ്ടാകാറുണ്ട്. ധാന്യങ്ങൾ കൂടാതെ, ആയുർവേദമരുന്നുകൂട്ടുകൾ ഇടിച്ചെടുക്കുന്നതിനും ഉലക്ക ഉപയോഗിക്കാറുണ്ട്.
ഇതുകൂടി കാണുക
ഉരൽ
വർഗ്ഗം:ഗൃഹോപകരണങ്ങൾ
മസോറട്ടിക് പാഠം
തനക്ക് എന്ന് യഹൂദരും പഴയനിയമം എന്ന് ക്രിസ്ത്യാനികളും വിളിക്കുന്ന എബ്രായ ബൈബിളിന്റെ പഴയ വ്യഞ്ജനമാത്രമായ പാഠത്തോട് സ്വരങ്ങളുടേയും ഉച്ചാരണത്തിലെ ബലഭേദങ്ങളുടേയും(accents) ഛിഹ്നങ്ങളും ഓരക്കുറിപ്പുകളും(marginal notes) കൂട്ടിച്ചേർത്ത് മദ്ധ്യയുഗങ്ങളിൽ രൂപപ്പെടുത്തി നിശ്ചിതമാക്കി, കാലക്രമത്തിൽ ആധികാരികത നൽകപ്പെട്ട പാഠമാണ് മസോറട്ടിക് പാഠം. ക്രി.മു. ഒന്നാം നുറ്റാണ്ടിലെ ലഭ്യമായ കൈയെഴുത്തുപ്രതികളുമായി വളരെ യോജിപ്പിലായതിനാൽ, റാബൈനിക ബൈബിളുകളുടെ അടിസ്ഥാനമായ ഈ പാഠത്തെ ആധുനിക പഴയനിയമപഠനങ്ങളും മുഖ്യമായി ആശ്രയിക്കുന്നു.
മസോറട്ടിക് പാഠത്തിന് ആധാരമായിരുന്ന എബ്രായബൈബിൾമൂലം, ഈജിപ്തിലും പലസ്ഥീനയിലും പ്രചരിച്ചിരുന്നതും പുതിയനിയമലേഖകന്മാർ ആശ്രയിച്ചതുമായ പഴയനിയമത്തിന്റെ പുരാതന ഗ്രീക്ക് പരിഭാഷയായ സെപ്ത്വജിന്റ് ആശ്രയിച്ച മൂലത്തിൽ നിന്ന് വ്യത്യസ്തമായിരുന്നതുകൊണ്ട്, മസോറട്ടിക് പാഠം സെപ്ത്വജന്റിൽ നിന്ന് വ്യത്യസ്തമായിരിക്കുന്നു. എന്നാൽ ഈ വ്യത്യാസങ്ങൾ ഒട്ടുമിക്കപോഴും ആശയപരമായല്ല, മറിച്ച് വ്യാകരണപരമായ അർത്ഥവ്യതിയാനങ്ങളാണ്.
'മസോറ' എന്ന എബ്രായ വാക്ക്, എസക്കിയേൽ പ്രവാചകന്റെ പുസ്തകത്തിലെ "ഞാൻ നിങ്ങളെ എന്റെ വടികൊണ്ട് തൊട്ട് എണ്ണും; എന്റെ ഉടമ്പടിയുടെ ചങ്ങലക്ക് വിധേയരാക്കും" എന്ന വാക്യത്തിലെ ചങ്ങല എന്ന വാക്കുമായി ബന്ധപ്പെട്ട് ഉത്ഭവിച്ചതാണ്. ബൈബിൾ പാഠത്തെ നിശ്ചിതമാക്കുന്നത് വഴിവിട്ട വ്യാഖ്യാനത്തെ തടയുന്ന ചങ്ങലയാണെന്നാണ് വിവക്ഷ. എന്നാൽ കാലക്രമത്തിൽ 'മസോറ' എന്നതിന് പാരമ്പര്യത്തിന്റെ പകർന്നുനൽകൽ എന്ന് അർത്ഥമായി. ആ രീതിയിൽ അതിന്റെ വിപുലമായ അർത്ഥം യഹൂദപാരമ്പര്യത്തെ മുഴുവൻ സൂചിപ്പിക്കുന്നു. എന്നാൽ മസോറട്ടിക് പാഠത്തിന്റെ സന്ദർഭത്തിൽ കുറേക്കൂടി പരിമിതമായ അർത്ഥമാണ് അതിനുള്ളത്. അവിടെ അത്, ബൈബിൾ പാഠത്തെ നിശ്ചിതമാക്കാൻ ചേർക്കപ്പെട്ട സ്വരങ്ങളുടേയും ഉച്ചാരണഭേദങ്ങളുടേയും ഛിഹ്നങ്ങളേയും, സംശയമുള്ള വാക്കുകളുടെ കൃത്യമായ അക്ഷരച്ചേരുവയും മറ്റും സൂചിപ്പിക്കാൻ ഓരങ്ങളിൽ എഴുതിച്ചേർക്കപ്പെട്ട കുറിപ്പുകളേയും പരാമർശിക്കുന്നു.
മസോറട്ടിക് പാഠത്തിന്റെ ലഭ്യമായവയിൽ ഏറ്റവും പഴയ ശകലങ്ങൾ ഒൻപതാം നൂറ്റാണ്ടിനടുത്ത കാലത്തുള്ളതാണ്. പഴയനിയമത്തിന്റെ മസോറട്ടിക് പാഠത്തിന്റെ ലഭ്യമായവയിൽ ഏറ്റവും പഴയപ്രതിയായ ആലപ്പോ പുസ്തകമാവട്ടെ ക്രി.വ. പത്താം നൂറ്റാണ്ടിലേതാണ്. ഇതിലെ പഞ്ചഗ്രന്ഥി ഭാഗം 1947-ൽ കാണാതായി. thumb|right|ക്രി.മു. രണ്ടാം നൂറ്റാണ്ടിൽ നിന്നുള്ള നാഷ് പാപ്പിറസ് എബ്രായബൈബിലെ പത്തുകല്പനകളുടേയും "കേട്ടാലും ഇസ്രായേൽ"(ഷേമ യിസ്രായേൽ) എന്ന പ്രാർഥനയുടേയും മസോറട്ടിക് പൂർവപാഠം ഉൾക്കൊള്ളുന്നു
മൂന്നു പാരമ്പര്യങ്ങൾ
ഏഴും പത്തും നൂറ്റാണ്ടുകൾക്കിടക്ക് മസോറട്ടുകൾ എന്നറിയപ്പെട്ടിരുന്ന ഒരു കൂട്ടം യഹൂദരാണ് മസോറട്ടിക് പാഠം പകർത്തി സംശോധനചെയ്ത് പ്രചരിപ്പിച്ചത്. മസോറട്ടുകൾക്കിടയിൽ വ്യത്യസ്ത പാരമ്പര്യങ്ങളുണ്ടായിരുന്നു. അവയിൽ മുഖ്യമായവ ബാബിലോണിയൻ, ജറുസലേമിൽ കേന്ദ്രീകരിച്ചിരുന്ന പലസ്തീനിയൻ, ഗലീലാക്കടലിന്റെ തീരത്തെ ടൈബീരിയസ് പട്ടണവുമായ ബന്ധപ്പെട്ട ടൈബീരിയൻ എന്നീ മൂന്നു പാരമ്പര്യങ്ങളാണ്. ഇവയോരോന്നിനുമുള്ളിൽ ഉപപാരമ്പര്യങ്ങളും ഉണ്ടായിരുന്നു. ക്രിസ്തുവർഷം ആയിരാമാണ്ടിനടുത്ത കാലം തുടങ്ങി, സ്വീകാര്യത കിട്ടിയത് ടൈബീരിയൻ പാരമ്പര്യത്തിലെ മസോറക്കാണ്. ബെൻ നഫ്ത്താലി, ബെൻ അഷർ എന്നിവരുടെ പാരമ്പര്യങ്ങൾ ടൈബീരിയൻ മസോറട്ടിക് പാരമ്പര്യത്തിലെ പേരുകേട്ട ഉപവിഭാഗങ്ങളാണ്. ക്രി.വ. 915-നടുത്തു ജനിച്ച അഹറോൻ ബെൻ അഷർ, ബെൻ അഷർ പാരമ്പര്യത്തിൽ മുഖ്യനാണ്. ഈ പാരമ്പര്യത്തിൽ പിറന്ന പാഠത്തിനാണ് പന്ത്രണ്ടാം നൂറ്റാണ്ടിൽ പ്രഖ്യാതയഹൂദചിന്തകനായ മൈമോനിഡിസിന്റെ അംഗീകാരം ലഭിച്ചത് എന്ന് കരുതപ്പെടുന്നു.
വിശ്വാസ്യത
യഹൂദവിശുദ്ധഗ്രന്ഥങ്ങളുടെ പുരാതന ഗ്രീക്ക് പരിഭാഷയായ സെപ്ത്വജിന്റിൽ നിന്ന് മസോറട്ടിക് പാഠത്തിനുള്ള വ്യത്യാസങ്ങൾ ചൂണ്ടിക്കാട്ടി, മസോറട്ടുകൾ തങ്ങളുടെ സം‌രംഭത്തിൽ അടിസ്ഥാനരചനയായെടുത്ത എബ്രായബൈബിൾ പാഠം, ബൈബിളിന്റെ മൂലപാഠത്തോട് എത്രത്തോളം വിശ്വസ്തത പുലർത്തുന്നതായിരുന്നു എന്ന ചോദ്യം തുടക്കം മുതലേ ഉന്നയിക്കപ്പെട്ടിരുന്നു. പഴയനിയമപ്രവചനങ്ങളുടെ ക്രിസ്തീയവ്യാഖ്യാനം, ആദിമക്രിസ്ത്യാനികൾ ആശ്രയിച്ചിരുന്ന പഴയനിയമത്തിന്റെ സെപ്ത്വജിന്റ് പാഠത്തെ ആശ്രയിച്ചായിരുന്നതുകൊണ്ട്, സെപ്ത്വജിന്റ് പാഠത്തെ തുരങ്കംവയ്‌ക്കാനായി യഹൂദർ രൂപപ്പെടുത്തിയെടുത്തതാണ് മസോറെട്ടിക് പാഠം എന്നുപോലും ആരോപിക്കപ്പെട്ടിട്ടുണ്ട്. ഏശയ്യായുടെ പുസ്തകത്തിലെ ഒരു വാക്യത്തിന്റെ(7:14) സെപ്ത്വജിന്റ്, മസോറെട്ടിക് പാഠങ്ങൾ ഈ ആരോപണത്തിന് തെളിവായി ചൂണ്ടിക്കാണിക്കപ്പെടാറുണ്ട്. കന്യാപുത്രനായുള്ള യേശുവിന്റെ ജനനത്തിന്റെ പ്രവചനമായി ക്രിസ്ത്യാനികൾ കണക്കാക്കുന്ന ആ വാക്യത്തിന്റെ കാതലായ ഭാഗം സെപ്ത്വജിന്റിൽ "ഒരു കന്യക ഗർഭം ധരിക്കും" എന്നും മസോറെട്ടിക് പാഠത്തിൽ "ഒരു ബാലിക ഗർഭം ധരിക്കും" എന്നും ആണ്.
ഇരുപതാം നൂറ്റാണ്ടിന്റെ മദ്ധ്യത്തിൽ ചാവുകടൽ തീരത്തെ കുമ്രാനിൽ കണ്ടുകിട്ടിയ പുരാതന ഗ്രന്ഥശേഖരത്തിലുൾപ്പെട്ട പഴയനിയമത്തിന്റെ കൈയെഴുത്തുപ്രതികൾ മസോറട്ടിക് പാഠത്തിന്റെ കൂടുതൽ വസ്തുനിഷ്ഠമായ പഠനം സാധ്യമാക്കി. കുമ്രാൻ കൈയെഴുത്തുപ്രതികളിൽ ഭൂരിഭാഗത്തിനും, ലഭ്യമായ മറ്റേതൊരു പാഠത്തോടുമുള്ളതിനേക്കാൾ സമാനത മസോറെട്ടിക് പാഠത്തോടാണ് എന്ന് പറയപ്പെടുന്നു. മസോറെട്ടിക് പാഠം ആശ്രയിച്ച വ്യഞ്ജനമാത്രപാഠത്തിന്റെ ഒരു ആദ്യരൂപം(Prototype)ആയിരിക്കണം കുമ്രാനിലെ കൈയെഴുത്തുപ്രതികളിൽ മിക്കവയും പിന്തുടർന്നത് എന്നാണ് ഇതു നൽകുന്ന സൂചന. ഈ കണ്ടെത്തൽ മസോറട്ടിക് പാഠത്തിന്റെ വിശ്വസനീയത ഉറപ്പിച്ചു. അക്ഷരങ്ങളിലെ ചില ചെറിയ വ്യത്യാനങ്ങൾ ഒഴിച്ചാൽ പത്ത് നുറ്റാണ്ടിനുമുൻപുണ്ടായിരുന്ന പഴയനിയവുമായി മസൊറിട്ടിക്ക് പാഠം പറ്റുനിൽക്കുന്നു എന്ന വസ്തുത മസൊറൈറ്റുകൾ പരിഭാഷ വളരെ കൃത്യതയുള്ളതായിക്കാൻ കഠിനശ്രമം ചെയ്തിട്ടുള്ളവരാണെന്ന് എന്ന് ഇത് തെളിയിച്ചു. യേശുവിന്റെ കാലത്ത് ഉപയോഗിക്കപെട്ടിരുന്ന പഴയനിയമവും ഇന്ന് ലഭ്യമായ പഴയനിയംവും തമ്മിൽ അർത്ഥവ്യതിയാനങ്ങൾ ഒന്നും തന്നെ ഇല്ല എന്ന വസ്തുതയും ഇത് എടുത്തുകാട്ടുന്നു. ക്രിസ്തിയ പുതിയനിയമത്തിലെ ഗ്രിക്ക് എഴുത്തുകളുടെ പരസ്പരവ്യത്യാസങ്ങളും മസൊരിട്ടിക്ക് കൈയെഴുത്തുപ്രതികളിലെ വ്യത്യാസങ്ങളും പരിശോധിച്ചാൽ മസൊറിട്ടിക്ക് പാഠം മെച്ചപെട്ട ഒത്തിണക്കം കാണിക്കുന്നു എന്ന വസ്തുതയും ഇതിന്റെ ആധികാരികത ഉയർത്തുന്നു. അതിനാൽ ക്രിസ്തീയ പാരമ്പ്യര്യങ്ങളുടെ സ്വാധിനമുള്ള ഗ്രിക്ക് സെപ്ത്വജിന്റിനു പകരം മസൊറട്ടിക്ക് പാഠത്തെ പ്രമുഖമായി ആശ്രയിക്കാൻ ആധുനിക ബൈബിൾ പണ്ഡിതന്മാർ ഇഷ്ടപ്പെടുന്നു.
അതേസമയം, മസോറെട്ടിക് പാഠത്തിന്റെ മൂലത്തിൽ നിന്നു വ്യത്യസ്തമായ ഗ്രന്ഥപാരമ്പര്യത്തിൽ പെടുന്നതെന്നു കരുതാവുന്ന കൈയെഴുത്തുപ്രതികളും കുമ്രാൻ ശേഖരത്തിൽ ഉണ്ടായിരുന്നു. ഇതിന്റെ ഏറ്റവും പ്രധാന ഉദാഹരണം കുമ്രാനിൽ നിന്നുകിട്ടിയ പഴയനിയമത്തിലെ ഹബക്കുക്കിന്റെ പുസ്തകത്തിന്റെ വ്യാഖ്യാനച്ചുരുളാണ്.(The Pesher on Habakkuk). ആ ചുരുളിലുള്ള ഹബക്കുക്ക് പാഠം മസോറട്ടിക് പാഠത്തിൽ നിന്ന് 135-ഓളം ഇടങ്ങളിൽ വ്യത്യാസപ്പെട്ടിരിക്കുന്നുവെന്ന് പാഠവിമർശകന്മാർ ചൂണ്ടിക്കാണിച്ചിട്ടുണ്ട്. മസോറട്ടിക് പാഠം ആശ്രയിച്ച പഴയനിമമൂലം, പ്രാചീനകാലത്ത് നിലവിലുണ്ടായിരുന്ന പല പാഠപാരമ്പര്യങ്ങളിൽ ഒന്നുമാത്രമായിരുന്നു എന്നു വേണം ഇതിൽ നിന്ന് അനുമാനിക്കാൻ.
വ്യഞ്ജനമാത്രമായ മൂലപാഠത്തോട് മസോറട്ടുകൾ സ്വരങ്ങളുടേയും ഉച്ചാരണഭേദങ്ങളുടേയും ഛിഹ്നങ്ങൾ കൂട്ടിച്ചേത്തത് ഊഹാപോഹങ്ങളെ ആശ്രയിച്ചാണെന്നും അങ്ങനെ രൂപപ്പെട്ട പാഠത്തെ തെറ്റില്ലാത്തതായി കരുതി അന്ധമായി ആശ്രയിക്കുന്നത് ശരിയല്ലെന്നും യഹൂദപാരമ്പര്യത്തിൽ ജനിച്ച് സ്വതന്ത്രചിന്തയിലേക്കു തിരിഞ്ഞ ബറൂക്ക് സ്പിനോസ വാദിച്ചിട്ടുണ്ട്.
കുറിപ്പുകൾ
ക.There are certainly no grounds for confidence that the Bible that we have is exactly the one produced by the original writers.
അവലംബം
വർഗ്ഗം:യഹൂദഗ്രന്ഥങ്ങൾ
കോറ
പടിഞ്ഞാറൻ ആഫ്രിക്കയിൽ ഉപയോഗിക്കുന്ന ഒരു പരമ്പരാഗത സംഗീത ഉപകരണമാണ് കോറ.
റിച്ച ഛദ്ദ
ഹിന്ദി ചലച്ചിത്രങ്ങളിൽ പ്രവർത്തിക്കുന്ന ഒരു ഇന്ത്യൻ ബോളിവുഡ് നടിയാണ് റിച ചഡ്ഢ. ഒയേ ലക്കി! ലക്കി ഒയേ! (2008) എന്ന ഹാസ്യ ചിത്രത്തിലെ ചെറിയ വേഷത്തിലൂടെ ആണ് റിച്ച ചലച്ചിത്രങ്ങളിൽ അരങ്ങേറ്റം കുറിച്ചത്. അതിനുശേഷം നിരവധി ചിത്രങ്ങളിൽ സഹനടിയായി അഭിനയിച്ചു. ഗാംഗ്‌സ് ഓഫ് വാസീപൂർ (2012) എന്ന ചിത്രത്തിലെ ഒരു പ്രധാന വേഷമായിരുന്നു അവരുടെ ചലച്ചിത്ര ജീവിതത്തിന്റെ പ്രധാന വഴിത്തിരിവ്. ഈ ചിത്രത്തിൽ ഒരു ഗുണ്ടാസംഘതലവന്റെ ഭാര്യയായി അഭിനയിച്ച അവർക്ക് ഫെയർ പുരസ്കാരം ലഭിച്ചു. മുഖ്യധാരാ ചലച്ചിത്രങ്ങളിലേക്കുള്ള അവരുടെ ആദ്യ ശ്രമം ഗോലിയോൺ കി റസ്ലീല റാം-ലീല (2013) എന്ന ചിത്രത്തിലെ ഒരു പ്രധാന കഥാപാത്രമായാണ്.
2015ൽ മസാൻ എന്ന നാടക ചലച്ചിത്രത്തിൽ റിച്ച ചദ്ദ ഒരു പ്രധാന കഥാപാത്രത്തെ അവതരിപ്പിച്ചു. കാഷ്വൽ സെക്‌സിൽ ഏർപ്പെട്ടതിന് ശേഷം പിടിക്കപ്പെട്ട ഒരു പെൺകുട്ടിയുടെ കഥപറയുന്ന ചിത്രമായിരുന്നു അത്. കാൻസ് ചലച്ചിത്രമേളയിൽ ഈ ചിത്രം പ്രദർശിപ്പിച്ചപ്പോൾ ചിത്രത്തിന് നല്ല കരഘോഷം ലഭിച്ചു. ചദ്ദയുടെ കരിയറിലെ ഒരു നാഴികക്കല്ലായി ഈ ചിത്രം ഉദ്ധരിക്കപ്പെട്ടു. അതിലൂടെ ഹിന്ദി ചലച്ചിത്രമേഖലയിൽ അവർക്കായി ഒരു ഇടം സൃഷ്ടിച്ചുവെന്ന് പറയപ്പെടുന്നു.
ആദ്യകാലജീവിതം
1986 ഡിസംബർ 18 ന് പഞ്ചാബിലെ അമൃത്‌സറിൽ ആണ് റിച്ച ഛദ്ദ ജനിച്ചത്. റിച്ചയുടെ അച്ഛന് ഒരു മാനേജ്മെന്റ് സ്ഥാപനമുണ്ട്. ദില്ലി യൂണിവേഴ്സിറ്റിയിലെ പി‌ജി‌ഡി‌വി കോളേജ് പ്രൊഫസറാണ് രണ്ട് പുസ്തകങ്ങൾ രചിച്ചതും, ഗാന്ധി സ്മൃതിക്കൊപ്പം ഇപ്പോൾ പ്രവർത്തിക്കുന്ന അവരുടെ അമ്മ.
സ്വകാര്യ ജീവിതം
ഇന്ത്യയിലെ ദില്ലിയിലാണ് ചദ്ദ വളർന്നത്. 2002ൽ സർദാർ പട്ടേൽ വിദ്യാലയത്തിൽ നിന്ന് സ്കൂൾ വിദ്യാഭ്യാസം പൂർത്തിയാക്കിയ ശേഷം ദില്ലി സെന്റ് സ്റ്റീഫൻസ് കോളേജിൽ നിന്ന് സോഷ്യൽ കമ്മ്യൂണിക്കേഷൻ മീഡിയയിൽ അവർ ഡിപ്ലോമ കരസ്ഥമാക്കി.
2015ൽ കാൻസ് ചലച്ചിത്രമേളയിൽ കണ്ടുമുട്ടിയ ഫ്രഞ്ച് സുഹൃത്തായ ഫ്രാങ്ക് ഗസ്റ്റാംബിഡ് ചദ്ദയുമായി ബന്ധത്തിലായിരുന്നു. 2016-ൽ അവർ അദ്ദേഹവുമായി ബന്ധം വേർപെടുത്തി. അതേ വർഷം തന്നെ അലി ഫസലുമായി ഡേറ്റിംഗ് ആരംഭിച്ചു.
കരിയർ
മോഡലായി തന്റെ കരിയർ ആരംഭിച്ച ചദ്ദ പിന്നീട് രംഗകലയിലേക്ക് മാറി. ഇന്ത്യയിലും പാകിസ്ഥാനിലും പര്യടനം നടത്തി. പിന്നീട് ബാരി ജോണിന്റെ കീഴിൽ പരിശീലനവും ലഭിച്ചു. വലത്ത്‌|ലഘുചിത്രം| റിച്ച ഛദ്ദ ഒരു പരിപാടിയിൽ വെച്ച് ദിബാകർ ബാനർജി സംവിധാനം ചെയ്ത് 2008 ൽ പുറത്തിറങ്ങിയ ഒയേ ലക്കി! ലക്കി ഒയേ! എന്ന ഹാസ്യ ചിത്രത്തിലെ ഡോളി എന്ന ചെറിയ ഒരു കഥാപാത്രത്തിലൂടെയാണ് ചദ്ദ അഭിനയരംഗത്തേക്ക് പ്രവേശിച്ചത്. 2010 ൽ ബെന്നി ആൻഡ് ബാബ്ലൂ എന്നീ കോമഡി ചിത്രത്തിൽ ഫെഡോറയായി അഭിനയിച്ചു. ഇതിനിടയിൽ അവൾ അഭിനയിച്ച കന്നഡ ചലച്ചിത്രം, നിർദോഷി എന്ന പേരിൽ 2010ൽ 3 വർഷത്തിനുശേഷം റിലീസ് ചെയ്തു.
തെന്നിന്ത്യൻ ഗ്ലാമർ താരം ഷക്കീലയുടെ ജീവിതത്തെ ആസ്പദമാക്കി ഒരുങ്ങുന്ന ചിത്രത്തിൽ ഷക്കീലയായി വേഷമിടുന്നത് റിച്ച ഛദ്ദയാണ്.
മോഡലിംഗും അംഗീകാരങ്ങളും
2015ൽ പതിനെട്ടാമത് മാരാകെച്ച് അന്താരാഷ്ട്ര ചലച്ചിത്രമേളയിൽ ഇന്ത്യയെ പ്രതിനിധീകരിച്ച് അവർ പങ്കെടുത്തു. ഹോളിവുഡ് ചലച്ചിത്ര നിർമ്മാതാവും തിരക്കഥാകൃത്തും, മാരാകെച്ച് അന്താരാഷ്ട്ര ചലച്ചിത്രമേളയുടെ പ്രസിഡന്റുമായ ഫ്രാൻസിസ് ഫോർഡ് കൊപ്പോളയ്‌ക്കൊപ്പം ഫെസ്റ്റിവൽ പ്രതിനിധികൾ അവരെ ജൂറി അംഗമായി ക്ഷണിച്ചു.
മിനുട്ട് മെയിഡ്, ടാറ്റ സ്കൈ, ആർക്കീസ് ​​ഗാലറി, വിർജിൻ മൊബൈൽ, കാഡ്ബറി ഡയറി മിൽക്ക് ചോക്ലേറ്റ് എന്നിവയുടെ പരസ്യങ്ങളും അവർ ചെയ്തിട്ടുണ്ട്.
ഓഫ്-സ്ക്രീൻ പ്രവർത്തനങ്ങൾ
2020 ജനുവരിയിൽ ജെഎൻയു ആക്രമണത്തിന് ഇരയായ വിദ്യാർത്ഥികളോട് മുംബൈയിൽ നടന്ന പ്രതിഷേധത്തിൽ പങ്കെടുത്ത താപ്സി പന്നു പോലുള്ള മറ്റ് ചലച്ചിത്ര അഭിനേതാക്കൾക്കൊപ്പം നടി ഐക്യദാർഢ്യം പ്രകടിപ്പിച്ചിരുന്നു.
ചലച്ചിത്രങ്ങളിൽ സ്ത്രീകൾ അനുഭവിക്കുന്ന ലൈംഗിക പീഡനങ്ങൾ എടുത്തുപറഞ്ഞ് റിച്ച വാർത്തകളിൽ നിറഞ്ഞുനിന്നിരുന്നു.
ബാഹ്യ ലിങ്കുകൾ
വർഗ്ഗം:പഞ്ചാബികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:1986-ൽ ജനിച്ചവർ
പി.പി. ഉമ്മർകോയ
കേരളത്തിലെ മുൻമന്ത്രിയും ഒന്നും രണ്ടും കേരളനിയമസഭകളിലെ അംഗവുമായിരുന്നു പരപ്പിൽ പുതിയപുരയിൽ ഉമ്മർകോയ എന്ന '''പി.പി. ഉമ്മർകോയ''' (01 ജൂലൈ 1922 - 1 സെപ്റ്റംബർ 2000). ഒന്നാം കേരള നിയമസഭയിലെ പ്രതിപക്ഷ ഉപനേതാവായിരുന്ന പി.പി. ഉമ്മർകോയ രണ്ട് തവണ കേരളത്തിന്റെ മന്ത്രിയായിട്ടുണ്ട്.
ചോറൂണ്
കുഞ്ഞിന് ആദ്യമായി ചോറുകൊടുക്കുന്ന ഹൈന്ദവാചാരമാണ് ചോറൂണ്. ഈ ചടങ്ങ് വീട്ടിലോ ക്ഷേത്രത്തിലോ വച്ച് നടത്തപ്പെടുന്നു. അന്നപ്രാശം, കുഞ്ഞൂണ്‌ എന്നീ പേരുകളിലും ഇതറിയപ്പെടുന്നു. ജനനത്തിനു ശേഷം 149 ദിവസങ്ങൾ കഴിഞ്ഞു വരുന്ന 32 ദിവസങ്ങൾക്കിടയിലെ ശുഭമുഹൂർത്തത്തിലാണ് ഈ ചടങ്ങ് നടത്തുന്നത്. ഈ 32 ദിവസങ്ങൾക്കു ശേഷമുള്ള 30 ദിവസങ്ങൾ ശുഭകരമല്ലെന്ന് വിശ്വസിക്കപ്പെടുന്നു. എന്നാൽ പിന്നീടുള്ള ഏതു മുഹൂർത്തത്തിലും ചോറൂണ് നടത്താവുന്നതാണ്. ജ്യോത്സ്യനാണ്‌ ഇതിനുള്ള മുഹൂർത്തം നിശ്ചയിക്കുന്നത്‌.
പി.പി. ഉമ്മർകോയ
1922 ജൂലൈ ഒന്നിന് കോഴിക്കോട് ജില്ലയിൽ ജനിച്ച ഉമ്മർകോയ ചെറുപ്പത്തിലെ പൊതുപ്രവർത്തനങ്ങളിൽ സജീവമായിരുന്നു. 1954-ൽ ഇദ്ദേഹം മദ്രാസ് നിയമസഭയിലേക്കും തിരഞ്ഞെടുക്കപ്പെട്ടിട്ടുണ്ട്. കേരളസംസ്ഥാനം രൂപികൃതമായതിനു ശേഷം നടന്ന രണ്ട് നിയമസഭാതിരഞ്ഞെടുപ്പുകളിലും കോൺഗ്രസ് പ്രതിനിധിയായി മഞ്ചേരി നിയോജകമണ്ഡലത്തിൽ നിന്ന് ഇദ്ദേഹം തിരഞ്ഞെടുക്കപ്പെട്ടു. 1960 ഫെബ്രുവരി 2 മുതൽ 1962 സെപ്റ്റംബർ 26 വരെ പട്ടം താണുപിള്ള മന്ത്രിസഭയിലെ വിദ്യാഭ്യാസമന്ത്രി, 1962 സെപ്റ്റംബർ 26 മുതൽ 1964 സെപ്റ്റംബർ 10 വരെ ആർ. ശങ്കർ മന്ത്രിസഭയിലെ പൊതുമരാമത്ത് വകുപ്പ് മന്ത്രിസ്ഥാനവും ഉമ്മർകോയ വഹിച്ചിട്ടുണ്ട്. കെ.പി.സി.സി. ഉപാധ്യക്ഷൻ, കേരള പബ്ലിക് സർവീസ് കമ്മീഷൻ അംഗം എന്നീ നിലകളിലും ഇദ്ദേഹം പ്രവർത്തിച്ചിട്ടുണ്ട്. 2000മാണ്ട് സെപ്റ്റംബർ ഒന്നിന് 78-ആം വയസ്സിൽ ഇദ്ദേഹം അന്തരിച്ചു.
ചോറൂണ്
നടത്തുന്ന വിധം
ചടങ്ങു നടത്തുവാനുള്ള കുഞ്ഞിനെ കുളിപ്പിച്ച ശേഷം നേര്യതുടുപ്പിക്കുന്നു. തുടർന്ന് കത്തിച്ചുവച്ച നിലവിളക്കിനു മുമ്പിലായി മുത്തച്ഛന്റെയോ, അച്ഛന്റെയോ, അമ്മാവന്റെയോ മടിയിൽ കുഞ്ഞിനെ ഇരുത്തുന്നു. ഈ നിലവിളക്കിനു മുമ്പിലായി തൂശനിലയിട്ട്‌ ചോറൂ വിളമ്പുന്നു. കുഞ്ഞിനു ചോറു നൽകുന്നയാൾ ഉപ്പ്, മുളക്, പുളി എന്നിവ ചേർത്ത്‌ അൽപമെടുത്ത്‌ കുട്ടിയുടെ നാവിൽ പുരട്ടുന്നു. തുടർന്ന് ചോറിൽ രണ്ടോ മൂന്നോ വറ്റെടുത്ത് കുട്ടിക്ക് നൽകുന്നു. അവസാനമായി മധുരവും (പഞ്ചസാര) നൽകും. ക്ഷേത്രത്തിലാണ് ചടങ്ങ് നടത്തുന്നതെങ്കിൽ നിവേദിച്ച ചോറോ പായസമോ ആണ്‌ ഉപയോഗിക്കുന്നത്. ചില ദേശങ്ങളിൽ ചടങ്ങിനകമ്പടിയായി നാദസ്വരമേളം നടത്താറുണ്ട്. ബന്ധുക്കൾ ഈ അവസരത്തിൽ കുട്ടിക്കായി ആഭരണങ്ങളും മറ്റും നൽകാറുമുണ്ട്.
പി.പി. ഉമ്മർകോയ
രചനകൾ
ധീരാത്മാക്കൾ, ആത്മകഥ തുടങ്ങി ചുരുക്കം ചില പുസ്തകങ്ങൾ ഉമ്മർകോയയുടേതായി ഉണ്ട്. മുഹമ്മദ് അബ്ദുറഹിമാൻ സാഹിബിന്റെ ജീവചരിത്രരചനയിലും ഇദ്ദേഹം പങ്കുവഹിച്ചു.
അവലംബം
വർഗ്ഗം:1922-ൽ ജനിച്ചവർ വർഗ്ഗം:ജൂലൈ 1-ന് ജനിച്ചവർ വർഗ്ഗം: 2000-ൽ മരിച്ചവർ വർഗ്ഗം:സെപ്റ്റംബർ 1-ന് മരിച്ചവർ വർഗ്ഗം:കോഴിക്കോട് ജില്ലയിൽ ജനിച്ചവർ വർഗ്ഗം:കോഴിക്കോടിൽ നിന്നുമുള്ള രാഷ്ട്രീയപ്രവർത്തകർ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:ഒന്നാം കേരള നിയമസഭാംഗങ്ങൾ വർഗ്ഗം:രണ്ടാം കേരള നിയമസഭയിലെ മന്ത്രിമാർ വർഗ്ഗം:കേരളത്തിലെ വിദ്യാഭ്യാസവകുപ്പ് മന്ത്രിമാർ വർഗ്ഗം:കേരളത്തിലെ പൊതുമരാമത്ത് വകുപ്പ് മന്ത്രിമാർ
ചോറൂണ്
ചിത്രശാല
വർഗ്ഗം:ഹൈന്ദവാചാരങ്ങൾ
മേരി മഗ്ദലിൻ ഇൻ എക്സ്റ്റസി
ഇറ്റാലിയൻ ബറോക്ക് ആർട്ടിസ്റ്റ് ആർട്ടെമിസിയ ജെന്റിലേച്ചി ചിത്രീകരിച്ച ഒരു എണ്ണച്ചായാചിത്രമാണ് മേരി മഗ്ദലിൻ ഇൻ എക്സ്റ്റസി. ഈ ചിത്രം ഒരു സ്വകാര്യ ശേഖരത്തിലാണ്. മഗ്ദലീനിലെ ജെന്റിലേച്ചിയുടെ നിരവധി പെയിന്റിംഗുകളിൽ ഒന്നാണിത്. എന്നാൽ ഈ പ്രത്യേക പെയിന്റിംഗിലെ ചിത്രീകരണം ഒരുപക്ഷേ 1612 ലെ ബലാത്സംഗ വിചാരണയിൽ വിജയിച്ചതിന് ശേഷം ഉള്ള സ്വന്തം ചായാചിത്രവുമായിരിക്കാം. പാപ്പിയുടെ ലേഖനം വരെ പെയിന്റിംഗ് ഫലത്തിൽ മറന്നുപോയിരുന്നു. 2014-ൽ ഒരു മില്ല്യൺ ഡോളറിന് ഈ ചിത്രം വിറ്റു. ജെന്റിലേച്ചിയുടെ സൃഷ്ടികളുടെ റെക്കോർഡ് വിലയായിരുന്നു ഇത്. 2018-ൽ അവരുടെ സ്വന്തം ചായാചിത്രം ആയ സെൽഫ് പോട്രയിറ്റ് ആസ് സെന്റ് കാതറിൻ ഓഫ് അലക്സാണ്ട്രിയ വിറ്റതോടെ ഈ റെക്കോർഡ് തകർന്നു.
ചിത്രകാരിയെക്കുറിച്ച്
ഒരു ഇറ്റാലിയൻ ബറോക്ക് ചിത്രകാരിയായിരുന്നു ആർട്ടമേസ്യാ ജെന്റിലേസ്ച്ചി. ഇന്ന് കാരവാജിയോയുടെ തലമുറയിലെ ഏറ്റവും മികച്ച ചിത്രകാരന്മാരിൽ ഒരാളായി കണക്കാക്കപ്പെടുന്നു. ഇറ്റലിയിലെ റോമിൽ ജനിച്ച ആർട്ടമേസ്യാ ജെന്റിലേസ്ച്ചി (ജൂലൈ 8, 1593 – c1.656)ചിത്രകാരനായ ഓറേഷ്യോ ജെന്റിലേസ്ച്ചിയുടെയും പ്രുഡൻഷ്യോ മോണ്ടണിന്റെയും മകളായിരുന്നു. കാരവാജിയോ, ഗ്വിദോ റെന്നി എന്നിവരുടെ ചിത്രങ്ങൾ അവരെ സ്വാധീനിച്ചിരുന്നു. പിൽക്കാലത്തുണ്ടായ ചില ദാരുണ സംഭവങ്ങൾ അവരുടെ കലാജീവിതത്തെ ബാധിച്ചെങ്കിലും അതിനെ അതിജീവിച്ച് അവർ പിന്നീട് ചിത്രരചനയിൽ മുഴുകി.
അവലംബം
വർഗ്ഗം:സ്ത്രീകളുടെ ചിത്രങ്ങൾ
ഇടുപിടി
ഒരു വശം മാത്രം കൊട്ടാവുന്ന ചെറിയൊരു കേരളീയ തുകൽ വാദ്യമാണ് ഇടുപിടി.കിടുപിടി എന്നും പേരുണ്ട്.ഇതുപോലൊരു വാദ്യം തമിഴ്നാട്ടിലും പ്രചാരത്തിലുണ്ട്.
ഏകദേശം അർധഗോളാകൃതിയാണ് ഇടുപിടിക്ക്.തടികൊണ്ടാണ് ഇതിന്റെ കുറ്റി നിർമ്മിക്കുന്നത്.കുറ്റിയുടെ വായ് തുകൽ കൊണ്ട് മൂടി തുകൽവാറ് കൊണ്ട് കെട്ടി മുറുക്കിവയ്ക്കും.
ചില ക്ഷേത്രങ്ങളിൽ നാഗസ്വരത്തിനൊപ്പം ഇടുപിടി ഉപയോഗിക്കാറുണ്ട്.
വർഗ്ഗം:തുകൽ‌വാദ്യങ്ങൾ
ജീരകം
അംബെല്ലിഫെറേ സസ്യകുടുംബത്തിൽ പെട്ട ഒരു സപുഷ്പിയാണ് ജീരകം. ജീരകത്തിന്റെ ജന്മ ദേശം ഈജിപ്റ്റാണ് എന്ന് കരുതപ്പെടുന്നു. യൂറോപ്പ്, ആഫ്രിക്ക, ചൈന, പശ്ചിമേഷ്യ, സിസിലി എന്നിവിടങ്ങളിൽ കൃഷി ചെയ്യപ്പെടുന്നു. ഇതിന്റെ ഇലകൾ കനം കുറഞ്ഞതും, കൂർത്തതും നീല കലർന്ന പച്ച നിറമുള്ളതുമാണ്. പൂക്കൾക്ക് വെള്ളയോ ഇളം ചുവപ്പോ നിറമായിരിക്കും. ജീരക അരിക്ക് ചാര നിറം മുതൽ മഞ്ഞ നിറംവരെ കാണാം. തറ നിരപ്പിൽ നിന്ന് 30-35 സെ. മി. ഉയരത്തിൽ ജീരകച്ചെടി വളരുന്നു.
ഇതര ഭാഷകളിൽ
thumb|right|232px
അനുയോജ്യമായ കാലാവസ്ഥ
thumb|right|232px|ജീരക അരികൾ
ജീരകം കൃഷി ചെയ്യാൻ മിതമായ കാലാവസ്ഥയാൺ അനുയോജ്യം. അധികം ചൂടുള്ള കാലാവസ്ഥ ഇതിൻറെ വളർച്ചയ്ക്ക് ഒട്ടും യോജിച്ചതല്ല. മിതമായ കാലാവസ്ഥയുള്ള സമയങ്ങളിൽ ജലസേചനം നടത്തി കൃഷി ചെയ്യാവുന്ന ഒരു വിളയാണിത്. വളപുഷ്ടിയുള്ളതും നല്ല നീർവാർച്ചയുള്ളതും ആയ ഇളക്കമുള്ള മണ്ണാൺ ജീരകകൃഷിക്ക് ഏറ്റവും പറ്റിയത്.
ഔഷധ ഉപയോഗം
പഞ്ചജീരഗുഡം, ജീരകാരിഷ്ടം, ജീരക തൈലം എന്നിവയിലെ ഒരു ചേരുവയാണ്.
അവലംബങ്ങൾ
വിഭാഗം:ഔഷധസസ്യങ്ങൾ വിഭാഗം:സുഗന്ധവ്യഞ്ജനങ്ങൾ വർഗ്ഗം:ഏഷ്യയിലെ ഔഷധസസ്യങ്ങൾ വർഗ്ഗം:അംബെല്ലിഫെറേ
ജസ്‌പാൽ ഭട്ടി
പ്രശസ്ത പഞ്ചാബി കാർട്ടൂണിസ്റ്റും ഹാസ്യനടനും സംവിധായകനുമായിരുന്നു ജസ്​പാൽ ഭട്ടി(3 മാർച്ച് 1955 – 25 ഒക്ടോബർ 2012).മരണാനന്തര ബഹുമതിയായി 2013 ൽ പദ്മഭൂഷൺ ലഭിച്ചു.
ജീവിതരേഖ
1955ൽ അമൃത്സറിൽ ജനിച്ച ജസ്പാൽ ചണ്ഡീഗഢിലെ പഞ്ചാബ് എൻജിനിയറിങ് കോളേജിൽനിന്ന് ബിരുദം നേടി. സാമൂഹ്യപ്രശ്നങ്ങൾ അവതരിപ്പിച്ച് തെരുവു നാടകങ്ങളിലൂടെയാണ് സമൂഹത്തിലെ അനീതികളും അഴിമതിയും ചോദ്യംചെയ്താണ് ഭട്ടി കലാപ്രവർത്തനത്തിലെത്തുന്നത്. തുടർന്ന് ഹിന്ദി, പഞ്ചാബി സിനിമകളിൽ തിളങ്ങി. സൽമാൻഖാനോടൊപ്പം അഭിനയിച്ച "ജാനം സംഝാകരോ" എന്ന സിനിമയാണ് ജസ്പാലിനെ ജനപ്രിയനാക്കിയത്. ആമിർഖാൻ നായകനായ "ഫനാ", പഞ്ചാബി സിനിമയായ "ജിജാജി" എന്നിവയിലെ വേഷങ്ങൾ ശ്രദ്ധേയമായിരുന്നു. "മഹാവുൽ തീക്ക് ഹേ" എന്ന പഞ്ചാബി സിനിമയിലൂടെ സംവിധായകനുമായി.
ഇന്ത്യയിൽ ദൂരദർശൻ തരംഗമായി പടർന്ന 80-കളിൽ 'ഉൾട്ടാ പുൾട്ടാ', 'ഫ്ളോപ്പ്ഷോ' എന്നീ ടെലിവിഷൻപരിപാടികളിലൂടെ കുടുംബസദസ്സുകളുടെ പ്രിയങ്കരനായി മാറിയ ഭട്ടി പിന്നീട് ഒട്ടേറെ പഞ്ചാബി ചിത്രങ്ങൾ സംവിധാനംചെയ്തു. ബോളിവുഡ് സിനിമകളിലും അദ്ദേഹം അഭിനയിച്ചു. പക്ഷേ, ടെലിവിഷൻപരിപാടികളാണ് ഇന്ത്യയൊട്ടാകെ അദ്ദേഹത്തെ പ്രശസ്തനാക്കിയത്. വിദ്യാർഥിയായിരിക്കുമ്പോൾ തെരുവുനാടകങ്ങളിലൂടെ സമൂഹത്തിലെ അനീതികളും അഴിമതിയും ചോദ്യംചെയ്താണ് ഭട്ടി കലാപ്രവർത്തനത്തിലെത്തുന്നത്. രാഷ്ട്രീയക്കാരായിരുന്നു അദ്ദേഹത്തിന്റെ രൂക്ഷപരിഹാസത്തിന്റെ പ്രധാന ഇരകൾ. ചണ്ഡീഗഢിൽ നിന്നിറങ്ങുന്ന 'ദ ട്രിബ്യൂൺ' പത്രത്തിൽ കാർട്ടൂണിസ്റ്റായും പ്രവർത്തിച്ചിട്ടുണ്ട്. 2012 ഒക്ടോബർ 25ന് ഒരു വാഹനാപകടത്തിൽ ഭട്ടി അന്തരിച്ചു. 57 വയസ്സായിരുന്നു അദ്ദേഹത്തിന്.
പുറം കണ്ണികൾ
വർഗ്ഗം:1955-ൽ ജനിച്ചവർ വർഗ്ഗം:2012-ൽ മരിച്ചവർ വർഗ്ഗം:മാർച്ച് 3-ന് ജനിച്ചവർ വർഗ്ഗം:ഒക്ടോബർ 25-ന് മരിച്ചവർ വർഗ്ഗം:പഞ്ചാബി ചലച്ചിത്രനടന്മാർ വർഗ്ഗം:ഹിന്ദി ചലച്ചിത്രനടന്മാർ വർഗ്ഗം:ഇന്ത്യയിലെ കാർട്ടൂണിസ്റ്റുകൾ വർഗ്ഗം:പത്മഭൂഷൺ പുരസ്കാരം ലഭിച്ചവർ
തെനാലി രാമൻ
16-ആം നൂറ്റാണ്ടിലെ വിജയനഗര സാമ്രാജ്യത്തിലെ ഒരു കവിയായിരുന്നു "തെന്നാലി രാമൻ" എന്ന പേരിൽ അറിയപ്പെടുന്ന "ഗർലപതി തെനാലി രാമകൃഷ്ണൻ" (తెనాలి రామకృష్ణుడు). ഇദ്ദേഹത്തെ വികട കവി എന്ന പേരിലും അറിയപ്പെടുന്നു.രാമൻ.പണ്ഡിതൻ ആയിരുന്നു തേനാലി രാമൻ... അതുപോലെ വിദൂഷകനും ആയിരുന്നു... കൃഷ്ണദേവരായരുടെ സദസ്സിലെ അഷ്ടദിഗ്ഗജന്മാരിൽ ഒരാളായിരുന്നു.........
ജീവചരിത്രം
അദ്ദേഹത്തിന്റെ കുടുംബം ഗുണ്ടൂരിലെ തെനാലി എന്ന സ്ഥലത്ത് നിന്നാണ്. ആദ്യകാലത്ത് തെനാലി രാമലിംഗ എന്ന പേരിലും അദ്ദേഹം അറിയപ്പെട്ടിരുന്നു.വിജയനഗരരാജാവായിരുന്ന കൃഷ്ണദേവരായരുടെ(1509-1530) സദസ്യനായിരുന്നു തെന്നാലിരാമൻ.
കൃതികൾ
തന്റെ പ്രധാന കൃതികളിൽ ഒന്നാണ്  പണ്ഡൂരംഗ മഹത്യം. ഇത് പഞ്ച കാവ്യങ്ങളിൽ ഒന്നായി കണക്കാക്കപ്പെടുന്നു.
പ്രവാചകനായ ഉദ്ഭതനെ ക്കുറിച്ചുള്ള ഉദ്ഭതരധ്യ ചരിത്രം എന്ന കൃതിയും, ഘടികചലം എന്ന സ്ഥലത്തെക്കുറിച്ചുള്ള ഘടികചല മഹത്യം എന്ന കൃതിയും മികച്ചതാണ്.
പുറത്തേക്കുള്ള കണ്ണികൾ
വർഗ്ഗം:വിജയനഗര സാമ്രാജ്യം വർഗ്ഗം:16-ആം നൂറ്റാണ്ടിൽ ജനിച്ചവർ വർഗ്ഗം:തെലുഗു കവികൾ വർഗ്ഗം:പാമ്പ് കടിയേറ്റ് മരിച്ചവർ
ലയേഴ്സ് ഡൈസ്
2013 - ൽ ഗീതു മോഹൻദാസ് സംവിധാനം ചെയ്ത് ഹിന്ദി ഭാഷയിൽ പുറത്തിറങ്ങിയ യാത്ര പ്രമേയമായി വരുന്ന (റോഡ് മൂവീ വിഭാഗം) ഒരു ചലച്ചിത്രമാണ് ലയേഴ്സ് ഡൈസ്. ഗീതാഞ്ജലി ഥാപ്പ, നവാസുദ്ദീൻ സിദ്ദിഖി എന്നിവരാണ് ഈ ചലച്ചിത്രത്തിൽ കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്. ഒറ്റപ്പെട്ട ഗ്രാമത്തിൽ നിന്ന് മധ്യവയസ്കയായ ഒരു അമ്മ, തന്റെ ഭർത്താവിന്റെ അന്വേഷിച്ച് യാത്ര ചെയ്യുന്നത് അവർ കാണാതാവുകയും ചെയ്യുന്നതാണ് ഈ ചലച്ചിത്രത്തിന്റെ പ്രമേയം. മനുഷ്യരുടെ നഗരങ്ങളിലേക്കുള്ള കുടിയേറ്റത്തിന്റെ ഫലങ്ങളെക്കുറിച്ചും കുടിയേറിപ്പാർക്കുന്ന തൊഴിലാളികളുടെ ചൂഷണത്തെക്കുറിച്ചും ഈ ചലച്ചിത്രം ചർച്ച ചെയ്യുന്നു.
ഗീതു മോഹൻദാസ് സംവിധാനം ചെയ്ത ആദ്യത്തെ ഫീച്ചർ ചലച്ചിത്രമാണ് ലയേഴ്സ് ഡൈസ്. ഇതിനുമുൻപ് 2008 - ൽ കേൾക്കുന്നുണ്ടോ എന്ന പേരിൽ ഗീതു മോഹൻദാസ് സംവിധാനം ചെയ്ത ഹ്രസ്വചിത്രത്തിന് വളരെ വലിയ തോതിൽ അനുകൂല പ്രതികരണങ്ങൾ ലഭിച്ചിരുന്നു. 2013 - ലെ മുംബൈ ചലച്ചിത്രോത്സവത്തിലാണ് ലയേഴ്സ് ഡൈസ് ആദ്യമായി പ്രദർശിപ്പിച്ചത്. ഇന്ത്യൻ ചലച്ചിത്രങ്ങളുടെ മത്സരവിഭാഗത്തിലായിരുന്നു അന്ന് ഈ ചലച്ചിത്രം പ്രദർശിപ്പിച്ചത്. 2014 ജനുവരിയിൽ സൺഡൻസ് ചലച്ചിത്രോത്സവത്തിലും റോട്ടർഡാം അന്താരാഷ്ട്ര ചലച്ചിത്രോത്സവത്തിലും ലയേഴ്സ് ഡൈസ് പ്രദർശിപ്പിക്കപ്പെട്ടിരുന്നു. സോഫിയ അന്താരാഷ്ട്ര ചലച്ചിത്രോത്സവത്തിൽ പ്രത്യേക ജൂറി പുരസ്കാരവും ചിത്രത്തിന് ലഭിച്ചു.
ഇന്ത്യയുടെ 61 - മത് ദേശീയ ചലച്ചിത്ര പുരസ്കാര വേളയിൽ ലയേഴ്സ് ഡൈസിലെ അഭിനയത്തിന് ഗീതാഞ്ജലി ഥാപ്പയ്ക്ക് മികച്ച നടിയ്ക്കുള്ള ദേശീയ പുരസ്കാരവും രാജീവ് രവിയ്ക്ക് മികച്ച ഛായാഗ്രാഹകനുള്ള ദേശീയ പുരസ്കാരവും ലഭിക്കുകയുണ്ടായി. 87 - മത് അക്കാദമി പുരസ്കാരത്തിന് ലയേഴ്സ് ഡൈസ് ഇന്ത്യയിൽ നിന്ന് ഔദ്യോഗികമായി ശുപാർശ ചെയ്യപ്പെട്ടെങ്കിൽ അന്തിമ പട്ടികയിൽ ഇടം നേടിയില്ല.
പുറം കണ്ണികൾ
വർഗ്ഗം:2013-ൽ പുറത്തിറങ്ങിയ ഹിന്ദി ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ
ജൈവമനുഷ്യൻ
ആനന്ദ് രചിച്ച ഗ്രന്ഥമാണ് ജൈവമനുഷ്യൻ. 1994-ൽ വൈജ്ഞാനിക സാഹിത്യത്തിനു നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാളഗ്രന്ഥങ്ങൾ വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ വർഗ്ഗം:ആനന്ദിന്റെ കൃതികൾ
ദാദാഭായ് നവറോജി
എ.ഓ. ഹ്യൂമിന്റെ കൂടെ ഇന്ത്യൻ നാഷണൽ കോൺഗ്രസ് സ്ഥാപിക്കുവാൻ മുൻകൈയെടുത്ത ഭാരതീയ സ്വാതന്ത്രസമരസേനാനിയാണ്‌ ദാദാഭായ് നവറോജി (സെപ്റ്റംബർ 4 1825 - ജൂൺ 30 1917). കോൺഗ്രസ്സിനു ആ പേരു നിർദ്ദേശിച്ചത്‌ ദാദാഭായ്‌ നവറോജി ആയിരുന്നു. ഇന്ത്യൻ നാഷ്ണൽ കോൺഗ്രസ്സിന്റെ രണ്ടാമത്തെ പ്രസിഡണ്ടാമായി. ഏറ്റവും പ്രായം കൂടിയ കോൺഗ്രസ്സ്‌ പ്രസിഡണ്ടായിരുന്നു.
ഇദ്ദേഹം "ഇന്ത്യയുടെ വന്ദ്യവയോധികൻ" എന്നറിയപ്പെടുന്നു. വസ്ത്രവ്യാപാരി, വിദ്യാഭ്യാസ വിചക്ഷണൻ, ബുദ്ധിജീവി എന്നീ നിലകളിൽ പ്രവർത്തിച്ച ഇദ്ദേഹം പാർസി വംശജനായിരുന്നു.
1892 മുതൽ 1895 വരെ ബ്രിട്ടീഷ് പാർലമെന്റിൽ എം. പി. ആയിരുന്നു, ബ്രിട്ടീഷ് പാർലമെന്റിലേക്ക് മൽസരിച്ച് ജയിച്ച ആദ്യത്തെ ഏഷ്യക്കാരനായിരുന്നു അദ്ദേഹം.
ചോർച്ചാ സിദ്ധാന്തം
left|400px|thumb|1904-ൽ ആംസ്റ്റർഡാമിൽ നടന്ന രണ്ടാം ഇന്റർ‍‍നാഷണലിന്റെ ആറാമത്തെ കോൺ‍ഗ്രസ്സിൽ‍ ദാദാഭായി നവറോജി (വലത്തേയറ്റം) പങ്കെടുക്കുന്നു ദാദാബായ് നവറോജിയുടെ പ്രധാന സംഭാവനയാണ് ചോർച്ചാ സിദ്ധാന്തം. ചോർത്തിയെടുക്കുന്നത് വിവരിച്ചുകൊണ്ട് അദ്ദേഹം പോവെർട്ടി ആന്റ് അൺ-ബ്രിട്ടീഷ് റൂൾ ഇൻ ഇന്ത്യ (Poverty and Un-British Rule in India) എന്ന പുസ്തകമെഴുതുകയുണ്ടായി. ഇന്ത്യയുടെ സമ്പത്ത് ഇഗ്ളണ്ടിലേയ്ക്ക് പല തരത്തിൽ ചോർത്തിക്കൊണ്ടുപോയിരുന്നു. ശമ്പളമായും സമ്മാനമായും നികുതിയായുമായിരുന്നു ഈ സാമ്പത്തിക ചോർച്ച. ഇന്ത്യയുടെ ദാരിദ്ര്യത്തിനുള്ള പ്രധാന കാരണം ഈ ചോർച്ചയാണെന്ന് ദാദാബായ് നവറോജി സമർത്ഥിച്ചു. ഇന്ത്യൻ സോഷ്യലിസത്തിന്റെ സാമ്പത്തിക സിദ്ധാന്തം ദാദാഭായി നൗറോജിയും കാറൽ മാർക്സും ചേർന്നുള്ള ഒന്നാണെന്നത്രേ അശോക മേത്ത പ്രസ്താവിയ്ക്കുന്നത്. കൊളോണിയൽ സമ്പദ്ഘടനയാണ് നൗറോജി വിശകലനം ചെയ്തു പഠിച്ചത്. മാർക്സ് പാശ്ചാത്യ മുതലാളിത്ത സമ്പദ്ഘടനയും. ഇതു തമ്മിലുള്ള ബന്ധം മാർക്സ് ഗ്രഹിച്ചില്ല. ആ ബന്ധമാണ് ഇന്ത്യൻ സോഷ്യലിസത്തിന്റെ അടിത്തറ എന്നത്രേ ലോഹിയായും അഭിപ്രായപ്പെട്ടത്.
പുറം കണ്ണികൾ
വർഗ്ഗം:1825-ൽ ജനിച്ചവർ വർഗ്ഗം: 1917-ൽ മരിച്ചവർ വർഗ്ഗം:സെപ്റ്റംബർ 4-ന് ജനിച്ചവർ വർഗ്ഗം:ജൂൺ 30-ന് മരിച്ചവർ വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ നാഷണൽ കോൺഗ്രസ് പ്രവർത്തകർ
അഡിനോസിൻ ഡൈഫോസ്ഫേറ്റ്
ഉപാപചയ പ്രവർത്തനങ്ങളിലെ ഒരു പ്രധാന ഓർഗാനിക് സംയുക്തമായ അഡിനോസിൻ പൈറോഫോസ്ഫേറ്റ് (APP) എന്നും അറിയപ്പെടുന്ന അഡിനോസിൻ ഡൈഫോസ്ഫേറ്റ് ജീവനുള്ള കോശങ്ങളിലെ ഊർജ്ജത്തിന്റെ ഒഴുക്കിന് അത്യാവശ്യമാണ്.
എഡിപിയിൽ മൂന്ന് പ്രധാനപ്പെട്ട ഘടനാപരമായ ഭാഗങ്ങൾ അടങ്ങിയിരിക്കുന്നു:- ഷുഗറിൻറെ നട്ടെല്ല് അഡിനിനുമായി ബന്ധിപ്പിച്ചിരിക്കുന്നു.- രണ്ടു ഫോസ്ഫേറ്റ് ഗ്രൂപ്പുകളും റൈബോസിൻറെ 5 കാർബൺ ആറ്റങ്ങളുമായി ബന്ധിക്കപ്പെട്ടിരിക്കുന്നു.
ADP യുടെ ഡൈഫോസ്ഫേറ്റ് ഗ്രൂപ്പ് ഷുഗർ നട്ടെല്ലിൻറെ 5 'കാർബണുമായി ബന്ധിക്കപ്പെടുമ്പോൾ അഡിനോസിൻ 1 കാർബൺ ആറ്റവുമായി കൂടിച്ചേരുന്നു.
നടുവിൽക്കര
230px|thump|right കേരളത്തിൽ തൃശൂർ ‍ജില്ലയിലെ വാടാനപ്പള്ളി പഞ്ചായത്തിലെ ഒരു ഗ്രാമമാണ് നടുവിൽക്കര(Naduvilkkara).മഴക്കാലത്തു മിക്കവാറും വെള്ളത്താൽ ചുറ്റപെട്ടു കിടക്കുന്ന പ്രദേശമായതിനാലാണു ഈ സ്ഥലപ്പേരുണ്ടായതെന്നു കരുതുന്നു.
അതിർത്തികൾ
വടക്ക് : മണപ്പാട്( ഏങ്ങണ്ടിയൂർ)
തെക്ക് : വാടാനപ്പള്ളി - ത്രിശ്ശൂർ റോഡ്
കിഴക്ക് : കനോലി കനാൽ
പടിഞ്ഞാറ് : മുട്ടു കായൽ
കല്ലാവി
കേരളത്തിൽ അപൂർവ്വവും ഉത്തരേന്ത്യയിൽ ധാരാളമായും കണ്ടുവരുന്ന ഇനം വൃക്ഷമാണ് കല്ലാവി. കല്യാവി എന്നും അറിയപ്പെടുന്നു. പശ്ചിമഘട്ടത്തിലും ഏഷ്യയിലും ചൈനയിലും കാണപ്പെടുന്നു. നിത്യഹരിതവൃക്ഷമായ കല്ലാവി 18 മീറ്ററോളം ഉയരം വയ്ക്കും. ഉത്തരേന്ത്യയിൽ അലങ്കാരവൃക്ഷമായി ഉപയോഗിച്ചുവരുന്നു. തടിക്ക് ബലവും ഉറപ്പും കുറവാണ്. ബീജാങ്കുരണശേഷി കുറവായതിനാൽ പുനരുദ്ഭവം കുറവാണ്. കൃത്രിമമായി തൈ ശേഖരിക്കുന്നതിന് മൂത്തകായ മരത്തിൽനിന്ന് ശേഖരിക്കണം.
നടുവിൽക്കര
സാംസ്കാരിക സ്ഥാപനങ്ങൾ‍‍
ഭാരത് കലാവേദി
കല്ലാവി
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
നടുവിൽക്കര
സാംസ്കാരിക സ്ഥാപനങ്ങൾ‍‍
മിഡ്ലാന്റ് അർട്സ് ആന്റ് സ്പോർട്സ് ക്ലബ്ബ്
ആരാധനാലയങ്ങൾ‍
നടുവിൽക്കര ജുമാ മസ്ജിദ്
വെങ്ങരപ്പടി ക്ഷേത്രം നടുവിൽക്കര
എ.ജെ. ജോൺ
പ്രസിദ്ധനായ ഒരു കോൺഗ്രസ് നേതാവും സ്വാതന്ത്ര്യസമരസേനാനിയും അഭിഭാഷകനുമായിരുന്നു '''എ.ജെ. ജോൺ'''.
ജീവിതരേഖ
1893 ജൂലൈ 18ന് തിരുവിതാംകൂറിൽ വൈക്കത്തിനു സമീപമുള്ള തലയോലപ്പറമ്പിൽ ജനിച്ചു. തൃശ്ശിനാപ്പള്ളി സെന്റ് ജോസഫ് കോളേജിൽ നിന്നും ബി. എ., തിരുവനന്തപുരം ലോ കോളേജിൽ നിന്നും ബി.എൽ. എന്നിവ പാസായതിനുശേഷം അഭിഭാഷകവൃത്തിയിലേക്കു തിരിഞ്ഞു. തിരുവനന്തപുരം ഹൈക്കോടതിയിലായിരുന്നു അദ്ദേഹം അഭിഭാഷകനായി പ്രവർത്തിച്ചിരുന്നതു്. ഇതോടൊപ്പം സ്വാതന്ത്ര്യസമരപ്രവർത്തനങ്ങളിലും ഏർപ്പെട്ടു. തിരുവിതാംകൂർ സ്റ്റേറ്റ് കോൺഗ്രസിന്റെ നേതാവായിത്തീർന്ന അദ്ദേഹം ഉത്തരവാദപ്രക്ഷോഭസമരത്തോടനുബന്ധിച്ച് 1938,39 വർഷങ്ങളിൽ രണ്ടുതവണ ജയിൽവാസം വരിച്ചു. തുടർന്നുണ്ടായ തെരഞ്ഞെടുപ്പിൽ വൈക്കം മണ്ഡലത്തിൽ നിന്നും തിരുവിതാംകൂർ നിയമസഭയിലേക്കു തെരഞ്ഞെടുക്കപ്പെട്ടു.
1947-ൽ തിരുവിതാംകൂർ മഹാരാജാവ് തിരുവിതാംകൂർ ഭരണഘടനാസമിതി (ട്രാവൺകൂർ കോൺസ്റ്റിറ്റ്യുവന്റ് അസംബ്ലി) രൂപീകരിച്ചു. 1948ൽ അതിന്റെ ആദ്യസമ്മേളനം നടന്നപ്പോൾ പ്രസിഡണ്ടായതു് ജോൺ ആയിരുന്നു (1948 മാർച്ച് 20 - 1948 ഒക്ക്ടോബർ 17). 1949-ൽ ടി.കെ. നാരായണപിള്ളയുടെ മന്ത്രിസഭയിൽ അദ്ദേഹം ധന-റെവന്യൂ മന്ത്രിയായി സ്ഥാനമേറ്റു.
തിരുവിതാംകൂർ-കൊച്ചി മുഖ്യമന്ത്രി
1956-ൽ ഭാഷാടിസ്ഥാനത്തിൽ സംസ്ഥാനങ്ങൾ പുനഃക്രമീകരിച്ചപ്പോൾ മദ്രാസ് സംസ്ഥാനത്തിന്റെ ഗവർണറായി മാറിയ ജോൺ പദവിയിൽ തുടരവേ 1957 ഒക്ടോബർ 1-നു് തന്റെ 64-ആം വയസ്സിൽ അന്തരിച്ചു.
അവലംബം
വർഗ്ഗം:1893-ൽ ജനിച്ചവർ വർഗ്ഗം: 1957-ൽ മരിച്ചവർ വർഗ്ഗം:ജൂലൈ 18-ന് ജനിച്ചവർ വർഗ്ഗം:ഒക്ടോബർ 1-ന് മരിച്ചവർ
വർഗ്ഗം:കോട്ടയം ജില്ലയിൽ ജനിച്ചവർ വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:മദ്രാസ് സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ വർഗ്ഗം:തിരു-കൊച്ചി നിയമസഭയിലെ മന്ത്രിമാർ‎
നിഘണ്ടു
ഒരു ഭാഷയിലെ വാക്കുകൾ അക്ഷരമാലാക്രമത്തിലോ വർണമാലാക്രമത്തിലോ അടുക്കി അവയുടെ അർഥവും ഉച്ചാരണവും നിർവചനങ്ങളും പ്രയോഗങ്ങളും മറ്റു വിവരങ്ങളും അതേ ഭാഷയിലോ മറ്റു് ഭാഷകളിലോ നൽകുന്ന അവലംബഗ്രന്ഥമാണ്‌ നിഘണ്ടു അഥവാ ശബ്ദകോശം.
ഉത്രം (നക്ഷത്രം)
ജ്യോതിഷ സംബന്ധമായ കാര്യങ്ങൾക്കായി പരിഗണിക്കപ്പെടുന്ന ഇരുപത്തിയേഴ് നക്ഷത്രങ്ങളിൽ ഒരു നക്ഷത്രമാണ്‌ ഉത്രം. ഹിന്ദു ജ്യോതിഷത്തിൽ ഉത്തരഫാൽഗുനി എന്നറിയപ്പെടുന്ന ജ്യോതിഷ നക്ഷത്രമാണ് ഉത്രം നക്ഷത്രം. ആദ്യകാൽഭാഗം ചിങ്ങരാശിയിലും അവസാനമുക്കാൽഭാഗം കന്നിരാശിയിലും ആണ്. കേരളീയ ഹൈന്ദവരുടെ പ്രധാന ആരാധനാമൂർത്തികളിലൊരായ അയ്യപ്പൻ അവതരിച്ചത് ഉത്രം നക്ഷത്രത്തിലാണെന്ന് വിശ്വസിയ്ക്കപ്പെടുന്നു.
വർഗ്ഗം:മലയാളം നക്ഷത്രങ്ങൾ
നിഘണ്ടു
നിഘണ്ടുക്കൾ സാധാരണയായി പുസ്തകരൂപത്തിലാണ് ലഭ്യമാകുന്നത്. കമ്പ്യൂട്ടറുകളിൽ ഉപയോഗിക്കാവുന്ന സോഫ്റ്റ്‌വേർ പ്രോഗ്രാം രൂപത്തിലും ഇപ്പോൾ നിഘണ്ടുക്കൾ ലഭ്യമാണ്. ഇന്റർനെറ്റ് മുഖേന ഉപയോഗിക്കാവുന്ന അനേകംഓൺലൈൻ നിഘണ്ടുക്കൾനിലവിലുണ്ട്. thumb|250px|അനേകം വാല്യങ്ങളുള്ള ഒരു ലത്തീൻ നിഘണ്ടു, ഗ്രസ് സർവകലാശാലയുടെ പുസ്തകശാലയിൽ
ചരിത്രം
അക്കാഡിയൻ സാമ്രാജ്യത്തിലെ ക്യൂണിഫോം പട്ടികകളാണ് അറിയപ്പെടുന്നതിൽ ഏറ്റവും പഴക്കം ചെന്ന നിഘണ്ടുക്കൾ. ഇവ സുമേറിയൻ-അക്കാഡിയൻ ദ്വിഭാഷാ പദാവലികൾ ആയിരുന്നു. എബ്ല (ഇപ്പോഴത്തെ സിറിയ) എന്ന പ്രദേശത്തുനിന്ന് കണ്ടെടുക്കപ്പെട്ട ഇവ, ഏകദേശം 2300 ബി.സി.ഇ.യിൽ നിലന്നിന്നിരുന്നവയാണ് എന്ന് വിശ്വസിക്കപ്പെടുന്നു.
ബി.സി. മൂന്നാം നൂറ്റാണ്ടിനടുത്ത് രചിക്കപ്പെട്ട എര്യ (?) എന്ന ചൈനീസ് നിഘണ്ടുവാണ് അറിയപ്പെടുന്നവയിൽ ഏറ്റവും പഴക്കം ചെന്ന ഏകഭാഷാ നിഘണ്ടു.
ഫിലിറ്റസ് ഓഫ് കോസ് രചിച്ച  ചിട്ടയില്ലാത്ത വാക്കുകൾ (Ἄτακτοι γλῶσσαι, Átaktoi glôssai) എന്ന ശബ്ദസംഗ്രഹം ഹോമറിന്റെ ഗ്രന്ഥങ്ങളിലെയും മറ്റനേകം സാഹിത്ര്യഗ്രന്ഥങ്ങളിലെയും വാക്കുകളും, സംസാരഭാഷയിൽനിന്നുള്ള വാക്കുകളും, സാങ്കേതികപദങ്ങളും ഉൾക്കൊള്ളുന്നതായിരുന്നു.
ഹോമർ സാഹിത്യത്തെ അടിസ്ഥാനമാക്കിയുള്ള ശബ്ദാവലികളിൽ ഇന്നും നിലനിൽക്കുന്നവയിൽ ഏറ്റവും പഴക്കം ചെന്നത് അപ്പൊല്ലോനിയസ് ദ സോഫിസ്റ്റ് (ക്രിസ്ത്വബ്ദം 1-ആം ശതകം) രചിച്ച ശബ്ദാവലിയാണ്.
ക്രിസ്ത്വബ്ദം നാലാം ശതകത്തിൽ അമരസിംഹൻ രചിച്ച ശബ്ദകോശമായ 'അമരകോശ'മാണ് ആദ്യത്തെ സംസ്കൃത ശബ്ദകോശം. പദ്യരൂപത്തിൽ രചിക്കപ്പെട്ട ഈ ശബ്ദകോശത്തിൽ ഏകദേശം പതിനായിരം വാക്കുകളുണ്ട്.
മലയാളത്തിൽ
മലയാളത്തിലെ ആദ്യകാലനിഘണ്ടുക്കളിൽ ശ്രദ്ധേയമായത് ഹെർമൻ ഗുണ്ടർട്ടിന്റെ നിഘണ്ടു ആണ്. അക്കാലത്തു തന്നെ ആണ് ബെഞ്ചമിൻ ബെയിലിയുടെ നിഘണ്ടുവും എഴുതപ്പെട്ടത്. പിൽക്കാലത്ത് പ്രചുരപ്രചാരം നേടിയത് ശ്രീകണ്ഠേശ്വരം പത്മനാഭപിള്ളയുടെ ശബ്ദതാരാവലി ആണ്.
അവലംബം
വർഗ്ഗം:ഭാഷ
റോസാദലങ്ങൾ
എസ്. ജയചന്ദ്രൻ നായർ എഴുതിയ ലേഖന സമാഹാരമാണ് റോസാദലങ്ങൾ. സമകാലിക മലയാളം വാരികയിൽ ഇതേ പേരുള്ള ഒരു പംക്തിയായി പ്രസിദ്ധീകരിച്ചു വന്ന ലേഖനങ്ങളുടെ പുസ്തകരൂപം ആണിത്.
പ്രസാധകർ
2010 ൽമാതൃഭൂമിബുക്സ് ആണ് ഈ ക്യതി  പ്രസിദ്ധീകരിച്ചത്.
പുറം കണ്ണികൾ
വർഗ്ഗം:ഗ്രന്ഥങ്ങൾ
കായക്കൊടി
കോഴിക്കോട് ജില്ലയിലെ കിഴക്കെ ഭാഗത്തു സ്ഥിതി ചെയ്യുന്ന ഗ്രാമമാണ് കായക്കൊടി .
തളീക്കരയാണ് അസ്ഥാനം. കായക്കൊടി ,മൊകേരി,തളീക്കര,കുറ്റ്യാടി എന്നിവ പ്രധാന അങ്ങാടികളാണ്. അടുത്തുള്ള പ്രധാന പട്ടണം കുറ്റ്യാടിയാണ്.. വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
സ്ഥിതിവിവരക്കണക്കുകൾ
ഇന്ത്യയുടെ 2001-ലെ കാനേഷുമാരി പ്രകാരം കായക്കൊടിയുടെ ജനസംഖ്യ 23173 ആണ്. ഇതിൽ 11267 പുരുഷന്മാരും 11906 വനിതകളും ഉൾപ്പെടുന്നു.
ഇന്ത്യയിലെ ലോക്‌സഭാ സ്പീക്കർമാരുടെ പട്ടിക
ഇന്ത്യയിലെ ലോക്‌സഭാ സ്പീക്കർമാരായി ചുമതലയേറ്റവരുടെ സമ്പൂർണ്ണ പട്ടികയാണിത്.
ഇതും കാണുക
*
ഹെർട്സ് (ഏകകം)
ആവൃത്തി ( frequency)യുടെ എസ്.ഐ.ഏകകം ആണ് ഹെർട്സ്. ഒരു സെക്കന്റിലെ ആവർത്തനങ്ങളുടെ ( Cycles) എണ്ണമാണ് ഒരു ഹെർട്സ്. . വൈദ്യുതകാന്തികതരംഗങ്ങളുടെ ( electromagnetic waves) അസ്തിത്വത്തിന്റെ നിർണായകതെളിവ് കണ്ടെത്തിയ  ഹെയ്‌ൻറീച് റുഡോൾഫ് ഹെർട്സിന്റെ( Heinrich Rudolf Hertz) പേരിലാണ് ഈ യൂണിറ്റ് അറിയപ്പെടുന്നത്. ഹെർട്സിന്റെ പൊതുവേ ഉപയോഗിയ്ക്കപ്പെടുന്ന ഗുണിതങ്ങൾ (multiples) കിലോഹെർട്സ്(103 Hz, kHz), മെഗാഹെർട്സ് (106 Hz, MHz), ഗിഗാഹെർട്സ് (109 Hz, GHz), ടെറാഹെർട്സ് (1012 Hz, THz) എന്നിവയാണ്. സൈൻ തരംഗങ്ങളുടെയും സംഗീതതരംഗങ്ങളുടെയും വിവരണത്തിന്, പ്രത്യേകിച്ച് റേഡിയോയുമായും ഓഡിയോയുമായും ബന്ധപ്പെട്ട ആവശ്യങ്ങൾക്ക് ഈ യൂണിറ്റ് വ്യാപകമായി ഉപയോഗിയ്ക്കപ്പെടുന്നു. കംപ്യൂട്ടറുകളുടെയും മറ്റു ഇലക്ട്രോണിക് ഉപകരണങ്ങളുടെയും വേഗത (ക്ലോക്ക്‌സ്പീഡ്) സൂചിപ്പിയ്ക്കാനും ഈ യൂണിറ്റ് ഉപയോഗിയ്ക്കുന്നു.
thumb|right|150px|ലൈറ്റ് കത്തുന്ന ആവൃത്തി f = 0.5 Hz (Hz = ഹെർട്സ്), 1.0 Hz and 2.0 Hz, where x Hz എന്നാൽ ഓരോ സെക്കന്റിലും x ഫ്ലാഷുകൾ കാണാം എന്നർത്ഥം. T എന്നത് തരംഗദൈർഘ്യം ആണ്, T = y s (s = സെക്കന്റ്) എന്നാൽ ഓരോ ഫ്ലാഷിനും ഇടയിൽ y സെക്കൻഡുകൾ എടുക്കും എന്നർത്ഥം. T, f'ന്റെയും f, T'യുടെയും [[വ്യുൽക്രമം | വ്യുൽക്രമങ്ങൾ (reciprocal)ആണ്: അതായത് f = 1/T and T = 1/f.]]
നിർവചനം
ഒരു സെക്കന്റിലെ ആവർത്തനങ്ങളുടെ എണ്ണമാണ് ഒരു ഹെർട്സ്. അഥവാ, "1/second" or.
എസ്.ഐ ഉപയോഗത്തിൽ Hzനു മുന്നിൽ ഉപസർഗ്ഗം ചേർക്കാവുന്നതാണ്. ഗുണിതങ്ങൾ കിട്ടാനായി ഇത്തരം ഉപസർഗ്ഗങ്ങൾ ചേർക്കുന്നു. സാധാരണ ഉപയോഗത്തിലുള്ള ഗുണിതങ്ങൾ കിലോഹെർട്സ്(103 Hz, kHz), മെഗാഹെർട്സ് (106 Hz, MHz), ഗിഗാഹെർട്സ് (109 Hz, GHz), and ടെറാഹെർട്സ് (1012 Hz, THz) എന്നിവയാണ്. ആവർത്തിയ്ക്കപ്പെടുന്ന ഏതൊരു സംഭവങ്ങളെക്കുറിയ്ക്കാനും ഈ യൂണിറ്റ് ഉപയോഗിയ്ക്കാം. ഉദാഹരണം ഒരു ക്ലോക്കിന്റെ സെക്കന്റ് സൂചിയുടെ ആവൃത്തി 1Hz ആണ്.മനുഷ്യന്റെ ഹൃദയമിടിപ്പിന്റെ ആവൃത്തി 1.2 Hz ആണ്.
കോണീയപ്രവേഗത്തിന്റ മാനം ( dimension ) തന്നെയാണെങ്കിലും അതിന്റ യൂണിറ്റ് ആയി Hz ഉപയോഗിയ്ക്കുന്നില്ല. അതിനുപകരം അനുയോജ്യമായ ഒരു കോണീയ അളവിൽ ആണ് അത് രേഖപ്പെടുത്തുന്നത്. ഉദാ : radians per second). അതിനാൽ ഒരു മിനുറ്റിൽ 60 പ്രാവശ്യം കറങ്ങുന്ന ഒരു ഡിസ്കിന്റെ കോണീയപ്രവേഗം 2 rad/s ആണെന്ന് പറയുന്നു. കറങ്ങുന്ന ഒരു വസ്തുവിന്റെ ആവൃത്തി f (Hz'ൽ അളന്നത്) അതിന്റെ കോണീയപ്രവേഗം (റാഡിയൻസ്/സെക്കന്റ്'ൽ അളന്നത്) ω മായി താഴെപ്പറയുന്ന പ്രകാരം ബന്ധപ്പെട്ടിരിയ്ക്കുന്നു.
ചരിത്രം
ജർമൻ ശാസ്ത്രജ്ഞൻ ഹെയ്‌ൻറീച് റുഡോൾഫ് ഹെർട്സിന്റെ(en:Heinrich Rudolf Hertz) (1857–1894) പേരിലാണ് ഈ യൂണിറ്റ് അറിയപ്പെടുന്നത്. ഇലക്ട്രോമാഗ്നെറ്റിക് മേഖലയിൽ വളരെയേറെ സംഭാവനകൾ ചെയ്ത വ്യക്തിയാണ് ഹെയ്‌ൻറീച് ഹെർട്സ്. 1930'ൽ ആണ് ഈ യൂണിറ്റ് നിലവിൽ വന്നത്. 1960ൽ General Conference on Weights and Measures (CGPM) (Conférence générale des poids et mesures) പഴയ യൂണിറ്റ് ആയ cycles per second (cps)നെ മാറ്റി പകരം ഹെർട്സ്'നെ ഉപയോഗിയ്ക്കാൻ നിഷ്കർഷിച്ചു.
വൈദ്യുതകാന്തികതരംഗങ്ങൾ
വൈദ്യുതകാന്തികതരംഗങ്ങൾ പൊതുവേ അവയുടെ ആവൃത്തികളിലാണ് വിവരിയ്ക്കപ്പെടുന്നത്. റേഡിയോ ആവൃത്തി സാധാരണയായി കിലോഹെർട്സ് (kHz), മെഗാഹെർട്സ് (MHz), or ഗിഗാഹെർട്സ് (GHz) എന്നിവയിൽ സൂചിപ്പിയ്ക്കുന്നു. പ്രകാശത്തിന്റെ ആവൃത്തി അതിലും ഉയർന്നതാണ്. ഇത് ഇൻഫ്രാറെഡ് കിരണങ്ങളുടെ ഏതാനും ദശകങ്ങൾ മാത്രമുള്ള ടെറാഹെർട്സ് മുതൽ  അൾട്രാവയലറ്റ് കിരണങ്ങളുടെ ആയിരക്കണക്കിനുള്ള ടെറാഹെർട്സ് വരെ ആകാം. ഗാമ കിരണങ്ങളുടെ ആവൃത്തി എക്സാഹെർട്സ്'ൽ ആണ് സൂചിപ്പിയ്ക്കുന്നത്.
കംപ്യൂട്ടറുകൾ
കംപ്യൂട്ടറുകളിലെ സെൻട്രൽ പ്രൊസസിങ് യൂണിറ്റിന്റെ ക്ലോക്ക്‌സ്പീഡ് മെഗാഹേർട്സുകളിലും ഗിഗാഹേർട്സുകളിലുമാണ് സൂചിപ്പിയ്ക്കുന്നത്. ഇത് സി.പി.യുവിലെ പ്രധാന ക്ലോക്കിന്റെ ആവൃത്തി ആണ്. ഈ ചതുരതരംഗം ( square wave) ഒരു ഇലക്ട്രിക്ക് വോൾട്ടേജ് ഉയർന്നനിലയിലേയ്ക്കും താഴ്ന്നനിലയിലേയ്ക്കും മാറുന്നതിന്റെ ഫലമായാണ് ഉണ്ടാകുന്നത്. കംപ്യൂട്ടറിലെ ചില ഓപ്പറേഷനനുകൾ ഒരൊറ്റ ആവൃത്തിയിൽ പൂർത്തിയാകുമ്പോൾ സങ്കീർണമായ ചില ഓപ്പറേഷൻസ്'നു പല ആവൃത്തികൾ വേണ്ടി വരും. ആദ്യകാല 1 മെഗാഹെർട്സ് കംപ്യൂട്ടറുകളിൽ നിന്നും ഇപ്പോൾ കമ്പ്യൂട്ടർ സ്പീഡ് ഗിഗാഹെർട്സ് കംപ്യൂട്ടറുകളിൽ എത്തി നിൽക്കുന്നു.
അവലംബം
വർഗ്ഗം:എസ്.ഐ. വ്യുത്പന്ന ഏകകങ്ങൾ വർഗ്ഗം:ഭൗതികശാസ്ത്രം വർഗ്ഗം:ശബ്ദശാസ്ത്രം വർഗ്ഗം:വിദ്യുത്കാന്തിക പ്രസരണം
ഗാന്ധിയുടെ ജീവിതദർശനം
കെ. അരവിന്ദാക്ഷൻ രചിച്ച ഗ്രന്ഥമാണ് ഗാന്ധിയുടെ ജീവിതദർശനം. 1995-ൽ വൈജ്ഞാനിക സാഹിത്യത്തിനു നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
ഗാന്ധിദർശനങ്ങളെക്കുറിച്ചുള്ള ഏഴ് ആധികാരികലേഖനങ്ങളുടെ സമാഹാരമാണിത്
പി. വിജയദാസ്
ഏഴാം കേരളനിയമസഭയിൽ ആറ്റിങ്ങൽ നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു '''പി. വിജയദാസ്''' (29 ഏപ്രിൽ 1937 - 11 നവംബർ 2011). കോൺഗ്രസ്(സെക്കുലർ) പ്രതിനിധിയായാണ് വിജയദാസ് കേരള നിയമസഭയിലേക്കെത്തിയത്. 1937 ഏപ്രിൽ 29ന് ജനിച്ചു. പങ്കജാക്ഷൻ എന്നായിരുന്നു പിതാവിന്റെ പേര്. 1985-ൽ ആറ്റിങ്ങൽ മണ്ഡലത്തിൽ നടന്ന ഉപതെരെഞ്ഞെടുപ്പിൽ സരസ്വതി കുഞ്ഞുകൃഷ്ണനെ പരാജയപ്പെടുത്തിയാണ് വിജയദാസ് കേരള നിയമസഭയിലെക്കെത്തിയത്.
ജില്ലാ സഹകരണ ബാങ്ക് പ്രസിഡന്റ്, കെ.പി.സി.സി. നിർവാഹകസമിതിയംഗം എന്നീ നിലകളിൽ ഇദ്ദേഹം പ്രവർത്തിച്ചിട്ടുണ്ട്. 1982 ആറ്റിങ്ങൽ മണ്ഡലത്തിൽ‍ വക്കം പുരുഷോത്തമനോടും, 1987ൽ ആര്യനാട്‌ മണ്ഡലത്തിൽ ആർ.എസ്‌.പിയിലെ കെ. പങ്കജാക്ഷനോടും വിജയദാസ് പരാജയപ്പെട്ടിരുന്നു. 2011 നവംബർ പതിനൊന്നിന് തിരുവനന്തപുരത്ത് വച്ച് ഇദ്ദേഹം അന്തരിച്ചു.
അവലംബം
വർഗ്ഗം:1937-ൽ ജനിച്ചവർ വർഗ്ഗം: 2011-ൽ മരിച്ചവർ വർഗ്ഗം:ഏപ്രിൽ 29-ന് ജനിച്ചവർ വർഗ്ഗം:നവംബർ 11-ന് മരിച്ചവർ
വർഗ്ഗം:ഏഴാം കേരള നിയമസഭാംഗങ്ങൾ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
പുത്തൻവേലിക്കര ഗ്രാമപഞ്ചായത്ത്
എറണാകുളം ജില്ലയിലെ പാറക്കടവ് ബ്ലോക്കിലെ ഒരു ഗ്രാമപഞ്ചായത്താണ് പുത്തൻവേലിക്കര. വളർന്നു വരുന്ന ഒരു വിനോദസഞ്ചായരകേന്ദ്രം കൂടിയാണ് ഇപ്പോൾ ഈ കൊച്ചു ഗ്രാമം. വടക്ക് തൃശ്ശൂർ ജില്ലയിലെ പൊയ്യ, മേത്തല പഞ്ചായത്തുകളും, തെക്ക് കരുമാല്ലൂർ, കുന്നുകര പഞ്ചായത്തുകളും, കിഴക്ക് പാറക്കടവ്, കുന്നുകര, കുഴൂർ (തൃശ്ശൂർ) പഞ്ചായത്തുകളും, പടിഞ്ഞാറ് ചേന്ദമംഗലം, വടക്കേക്കര, മേത്തല (തൃശ്ശൂർ) പഞ്ചായത്തുകളുമാണ് പുത്തൻവേലിക്കര ഗ്രാമപഞ്ചായത്തിന്റെ അതിരുകൾ. തുരുത്തിപ്പുറം, തുരുത്തൂർ, വെള്ളോട്ടുപുറം, കല്ലേപറമ്പ്, പുത്തൻവേലിക്കര, പഞ്ഞിപ്പളള, മാനംചാരിക്കുന്ന്, വട്ടേക്കാട്ടുകുന്ന്, കൊടിക്കുത്തുകുന്ന്, ഇളന്തിക്കര, കീഴുപ്പാടം, കോഴിത്തുരുത്ത്, തേലത്തുരുത്ത്, ചെറുകടപ്പുറം എന്നിവയാണ് ഇവിടുത്തെ പ്രധാന പ്രദേശങ്ങൾ. കൂടാതെ ഏതാനും തുരുത്തുകളും കൂടിയുണ്ട് ഇവിടെ.
ചരിത്രം
കൊച്ചിരാജ്യത്തിന്റെയും തിരുവിതാംകൂറിന്റെയും സാംസ്കാരിക പൈതൃകം ഏറ്റുവാങ്ങിയ ഒരു പ്രദേശമാണ് പുത്തൻവേലിക്കര. കൂടാതെ പുരാതന വാണിജ്യകേന്ദ്രമായ മുസിരിസുമായി ഈ പ്രേദേശത്തിനു ബന്ധമുണ്ടെന്നും പറയപ്പെടുന്നു. ഈ പ്രദേശത്ത് പ്രാചീനകാലം മുതൽക്കുതന്നെ ദ്രാവിഡരുടെ ജനവാസം ഉണ്ടായിരുന്നു. ഇവിടെ നിന്നു കിട്ടിയ നന്നങ്ങാടികൾ ഈ കണ്ടെത്തലിൻ ശക്തി നല്കുന്നു.